En aquest espai us mostrarem algunes de les activitats, sortides i aprenentatges que nosaltres, els nens i nenes de la classe dels Esquirols anirem realitzant durant aquest curs.\nEsperem que gaudiu mirant-les, tant com nosaltres fent-les.\nHem passat un període d'adaptació que ens ha permès conèixer la nova aula, les mestres i els companys. Cada dia estem millor i anem finalitzant aquest període amb un somriure.\nEsperem que us agradi, i ens visiteu ben aviat!\nHem manipulat, experimentat, tastat i pintat amb maduixes. Així d'aquesta manera hem explorat el sabor, olor, tacte... posant així en funcionament tots els seus sentits.\nLes activitats d’exploració ens agraden molt. Aquesta vegada dins les safates d'experimentació hi havia cigrons i llenties, com que ara ja som més grans, tenim la capacitat de manipular elements cada vegada més petits, millorem la nostra habilitat , la coordinació manual i la capacitat de concentració.\nAquest dies ens hem apropat a l'art gràcies al pintor nord-americà Jackson Pollock. Hem descobert la tècnica del "dripping" (esquitxades, goteixos, regalims...) i hem creat la nostra primera obra d'art.\nEns ho hem passat molt bé descobrint aquesta nova manera de pintar.\n" La pintura té una vida pròpia. Jo procuro deixar que aflori." Jackson Pollock.\nUna de les activitats que hem fet durant aquest dies ha estat pintar amb xocolata desfeta!! una activitat molt diveritda i llaminera, sens dubte! La xocolata era calenta, aromàtica i dolça!!\nAlguns enlloc de pintar han menjat!! Tan és, la qüestió era tocar-la, olorar-la, tastar-la i pintar!!!! Ens ho hem passat molt bé!!!\nAquest febrer estem treballant l'hivern i estem fent moltes activitats relacionades amb aquesta estació de l'any.\nUna activitat que hem fet és pintar amb ceres de color blanc. Mentre pintaven lliurament de fons sonava: "L'hivern" de les Quatre Estacions de Vivaldi: no cal dir com han gaudit.\nTambé fem activitats d'experimentació, els nens/es aprenen a partir de la relació que estableixen amb l'entorn, es tracta doncs, d'estimular la seva curiositat a partir de propostes noves.\nA continuació podeu veure imatges que il.lustren algunes de les activitats d'experimentació que hem fet: experimentació amb porexpant com si fos neu, experimentació amb aigua calenta, tèbia i glaçada i joc amb la caixa d'hivern ( gorros, bufandes i guants).\nAquest gener hem començat el projecte "Llegir ens porta lluny". Ha vingut la Sònia i ens ha presentat en Cueta, és una guineu que li agraden molt els contes i l'acompanya el seu fillet.\nLa Sònia té una pols màgica que ens ha ajudat a entrar al món de la imaginació i la fantasia. Tots hem estat molt atents i la veritat és que ens ho hem passat molt bé.\nCada mes, gaudirem d'una sessió de contes, cedint els contes a l'aula per poder-los explicar, compartir i gaudir quan vulguem.\nEls nens i nenes de la classe dels esquirols estem molt contents perquè per fi ha arribat el TIÓ.\nSi està content amb nosaltres i menja molt segur que ens cagarà moltes coses.\nTambé ja ho tenim tot decorat amb aire nadalenc. Aquí teniu un "tastet" de les moltes activitats que hem fet. Ens ha quedat tot molt xulo.\nA continuació podeu veure els protagonistes de les setmanes anteriors. En Plim està molt content.\nAquesta setmana els esquirols hem celebrat la setmana de la ciència, tot fent diferents experiments.\nA continuació en podeu veure algunes imatges.\n"M'ho van explicar i ho vaig oblidar, ho vaig veure i ho vaig comprendre, ho volia fer i ho vaig aprendre." Confucio\nEls esquirols hem celebrat la castanyada, hem fet panellets i menjat castanyes, també ens hem disfressat de castanyers i castanyeres.\nA continuació podeu veure els protagonistes de les setmanes anteriors. En Plim ha anat a casa l'Àlex, l'Otger i la Martina. Amb tots ells ha fet moltes activitats i s'ho ha passat molt bé.\nLes safates d'experimentació és una activitat en la qual els nens/es exploren tot experimentant i manipulant diversos materials (macarrons, farina...) amb diferents objectes (culleres, pots, embuts...).\nMentre porten a terme l'activitat, els nens/es es creen les seves pròpies hipòtesis fent-se diferents preguntes : això què és, què hi puc fer, què passarà, què aconseguiré...\nA continuació podeu veure algunes imatges!\nFollet de color vermell!\nHem tingut una visita molt especial: EL FOLLET DE COLOR VERMELL. Ens ha ensenyat moltíssimes coses.\nA continuació en teniu una petita mostra de les moltes activitats que hem fet.\nTots vestits de color vermell!!\nFent pa amb tomàquet!!\nJugant amb objectes de color vermell!!\nI també hem cantat la cançó del color vermell. Aquí la teniu.\nA la classe dels Esquirols ha arribat la tardor. Hem jugat, experimentat, observat, tocat, olorat... tota classe d'elements típics d'aquesta estació de l'any.\nSeguidament hem col·locat una taula amb pinyes, magranes, fulles, moniatos, castanyes i un munt de coses més que ens han portat les famílies! Ens ha quedat un racó molt xulo.\nEl segon protagonista, l'Arnau. En Plim ha anat tota una setmana a casa l'Arnau, han fet moltes activitats junts i fins i tot ha anat el zoo!\nMare meva quin munt d'experiències viurà la nostra mascota.\nComencem amb els protagonistes!\nUn projecte que es durà a terme durant tot el curs i que ens permetrà conèixer millor a tots els nens/es de la classe dels Esquirols.\nCada divendres, en PLIM escollirà un nen/a que serà el/la protagonista de la setmana.\nAquest nen/a s’emportarà la mascota de la classe a passar tota una setmana i haurà de fer un treball molt especial: escriure en el llibre del protagonista, les activitats que han fet durant la setmana i il·lustrar-ho amb fotografies, dibuixos...\nÉs una metodologia de treball que pretén que cada nen/a es senti important dins del grup. A més, ajuda a treballar la cohesió entre tots els membres del grup.\nLa primera protagonista, és la Mar ens ha explicat moltes coses que ha fet amb en Plim durant tota la setmana. Ens ha agradat molt!\nSANDRA DAMAS 30 d’octubre de 2015, a les 10:58\nMoltes gràcies per les fotos!!!! Genial! Àngel i Sandra\n1r i 2n cicle 1 de novembre de 2015, a les 20:22


Enviar aquesta notícia per e-mail Imprimir aquesta notícia societat 08. 09. 2017 Compartir a Twitter Compartir a Facebook\nEls alumnes de L'H amb millors notes a la selectivitat, rebuts al Saló de Plens\n10 alumnes de la ciutat han assolit l'excel•lent\nDeu estudiants de centres de L’Hospitalet o nascuts a la ciutat -cinc nois i cinc noies- han aconseguit una nota igual o superior a 9 a les Proves d’Accés a la Universitat (PAU). Com a mostra de reconeixement, han estat rebuts en un acte al Saló de Plens per l’alcaldessa de la ciutat, Núria Marín, el regidor d’educació, Jaume Graells i diferents portaveus municipals.\nEn Rubén, estudiant de l’IES Santa Eulàlia, ha estat qui ha tret la millor nota, un 9'60, una qualificació que es troba entre les 20 millors de Catalunya. De tots ells és precisament l'únic que ha estudiat en un centre públic. Ha explicat que vol fer “ la doble titulació de Física i matemàtiques a la Universitat de Barcelona. Són importants els professors però també l’esforç i la constància i anar treballant cada dia”.\nD'entre els sectors que aquests joves han triat pel seu futur destaquen les ciències, com la investigació biomèdica, o els estudis empresarials. Per tots ells, la constància i portar la feina al dia durant el curs ha estat una de les claus per treure un excel•lent a la selectivitat.\nDe la seva banda, el regidor d'Educació, Jaume Graells, ha afirmat que “per nosaltres reconèixer el talent és molt important així com posar en valor el sistema educatiu”.\nDels 10 estudiants, 8 viuen a L’Hospitalet i 2 en municipis del Baix Llobregat. Pel que fa a la població on han estudiat, 8 ho han fet en centres de la ciutat, mentre que dues noies, veïnes de L’Hospitalet, han estudiat en un centre concertat de Barcelona.


Nou Fonts, Pic d'Eina, Torre d'Eina i Cambra d'Ase | Engarrista\nLloc de sortida: Planès, Alta Cerdanya\nDistància: 24,1 quilòmetres\nDesnivell positiu: 1.880 metres\nTemps: 10:35 hores\nSensació de dificultat: Fàcil. Ruta molt llarga i amb considerable desnivell. Algun tram de grimpada fàcil (evitable). Trams sense camí.\nCartografia: Eyne-2600, IGN France (1:25.000)\nPlanès 00:00 00:00 0\nPla de Cadelles 00:55 00:55 2,8\nProp Refugi de l'Orri (deixem GR) 01:07 02:02 6,2\nColl d'en Bernat 01:52 03:54 10,9\nPic de Nou Fonts 00:52 04:46 11,6\nPic d'Eina 00:38 05:24 12,7\nTorre d'Eina 00:54 06:18 14,4\nCambra d'Ase Oriental 01:29 07:47 16,9\nPuig de l'Home Mort 00:42 08:29 18,4\nPlanès 02:06 10:35 24,1\nLa zona est de Puigmal pel vessant nord (administrativament francesa) és un territori poc conegut en general pels excursionistes i muntanyencs catalans, igual que passa amb moltes zones de l'Arieja. Sembla que la frontera administrativa també ens provoca sovint una frontera mental que moltes vegades costa més de travessar. En aquest sector és força popular la vall de Carançà, amb les seves gorgues, però les valls i els cims del voltant ho són molt menys. Ens dirigim doncs a conèixer una mica més aquesta zona.\nLa idea inicial era arribar fins al pic d'Eina, però revisant els mapes vam veure que podíem fer una ruta circular que enllacés diversos cims. Buscant una mica d'informació de la zona vaig trobar el llibre Circuits d'alta muntanya pel Pirineu Oriental Català, de Manel Figuera, 2005, Cossetània Edicions, que presenta un itinerari molt similar al que havia pensat sobre el mapa. La diferència principal és que l'itinerari que proposa el Manel Figuera es desvia en diversos punts de la ruta "més lògica", per buscar pics secundàris i zones menys conegudes de prou interès, però que compliquen i allarguen considerablement un itinerari ja de per si molt llarg. Així doncs aprofitarem part de la informació del llibre però traçarem un itinerari similar globalment, però amb força diferències.\nPassem la nit al petit poble de Planès, prop de Sant Pere dels Forcats. Per arribar al poble (que té tres petits nuclis) cal prendre una carretera de Puigcerdà a Montlluís i prendre un trencant a la dreta poc després del coll de la Perxa. En pocs quilòmetres arribem al poble i el creuem fins al tercer nucli. Sortim des del costat de l'alberg Gite la Malaza després de parlar amb el guarda, un senyor molt amable. Al costat mateix de l'alberg marxa un camí en pujada marcat com a GR 10-36. Pugem a la part superior del poble i passem al costat de la peculiar església circular. Poc després de l'església el camí marxa a l'esquerra i comença a pujar suaument. Aviat desemboca en una pista que seguim a la dreta, i de nou la deixem en un revolt pronunciat. El camí comença a pujar més decidit enmig d'un bosc de pi cada cop més espès.\nAnem guanyant alçada constantment en direcció sud-est, sempre dins del bosc, principalment de pi, però amb zones de contrast cromàtic amb els caducifol·lis tardorencs. El camí travessa el bosc comunal de Planès en diagonal fins arribar al petit pla de Cedelles, on comença a baixar pel vessant de la vall de Riberola. Baixarem una bona estona fins a trobar la riba del riu de Riberola. A partir d'aquí el camí continua pel peu del riu, que sempre ens queda a l'esquerra. Poc després de trobar el riu veiem un edifici a l'altra riba, el refugi de l'Orri. No cal que hi arribem, sinó que hem de seguir de dret, passant això sí al costat de la petita barraca de l'Orri. Just al costat de la barraca deixem el GR, que marxa a l'esquerra, i seguim sempre el curs del riu, per camí definit i marcat amb fites.\nPoc més amunt el paisatge es va obrint i la vegetació desapareix. La visió de la capçalera de la vall es va obrint, i sobresurten les parets espadades del Pic Rodó, i al darrere la Torre d'Eina. Continuem pujant, ara força suaument enmig d'una vall oberta i molt bonica. A la dreta anem veient les parets allargassades del Pic de l'Orri i la carena del Serrat d'Esquers que enllaça amb el Roc del Boc i tot seguit el serrat dels Llosers, configurant una bonica cresta que ja em fa set. Anem pujant i passem pel Forcat de les Aigües, el punt en què conflueixen el torrent de la Valleta (est) i el curs principal del Riberola. En aquest punt la ruta que proposta el Manel Figuera accedeix al Pic Rodó i ressegueix la cresta fins al coll d'en Bernat, però aquest desviament allarga i complica la ruta. Seguim amunt per la vall, passem el Pla dels Bocs sota del cim del Roc del Boc, i després d'uns minuts més caminant per terreny més pendent arribem al peu de l'Estanyet (o Estanyol segons els mapes), que com el seu nom indica és un petit estany, avui glaçat. L'estany està situat al fons d'un petit circ format pels pics de Nou Fonts, Pic Rodó i Pic d'Eina.\nCal creuar el riu al desguàs mateix del petit estany, i tot seguit començar a pujar per pendents molt més costeruts, però de bon fer. Tenim davant nostre el pic de Nou Fonts, però cal vorejar fins al coll d'en Bernat per accedir-hi. Pugem en diagonal per terreny fatigós fins al coll d'en Bernat (2.616 m.) on guanyem la carena. Des d'aquí ja tenim el Nou Fonts ben a prop. El camí habitual per pujar-hi segueix de flanc fins al coll de Nou Fonts, i després ataca el cim d'est a oest. Nosaltres però l'encarem de dret per l'aresta nord-est, sense camí, però sense cap dificultat remarcable. Tan sols el tram superior cal fer una petita grimpada (II-) fins arribar al cim. En el cas d'avui simplement cal anar amb compte amb els trams de neu, ja que és discontínua i traïdora.\nArribem al cim després de quatre hores i tres quarts caminant, després de creuar la llarguíssima vall de Riberola. Al cim contemplem la formidable vista que s'albira des d'aquesta gran talaia. Veiem Núria en línia recta seguint la coma d'Eina (sud). També contemplem el Puigmal força a prop (sud-oest), i més a l'est el Bastiments i el Pic de l'Infern. També contemplem bona part de la carena que anirem seguint en direcció sud-oest, i ens n'adonem que ens queden encara força hores de marxa.\nReprenem la marxa i perdem alçada uns minuts per tornar-ne a guanyar tot seguit i acabar de pujar els suaus lloms del Pic d'Eina (2.786 m.) Aquest és el cim menys definit dels que farem, però com apunta el Manel Figuera en la seva ressenya, aquest punt és un vèrtex important administrativament, ja que aquí conflueixen les comarques de la Cerdanya, el Conflent i el Ripollès, i hidrogràficament, ja que aquí conflueixen les conques del Segre, el Ter i la Tet. Continuem la marcada carena fins al coll de la Torre d'Eina, on marxa la cresta de l'Hereuet fins a l'agulla del mateix nom. La descartem i continuem per la carena principal que cada cop és més definida. Pel vessant de la vall d'Eina (esquerra) el pendent és progressiu i el vessant herbat. En canvi pel vessant est la carena és aèria i retallada sobre la coma de l'Infern. Pujarem una bona estona per la carena en direcció a la Torre d'Eina (2.850 m.) potser el cim més definit i espectacular dels que farem avui. Costa d'arribar-hi, ja que és d'aquells cims que enganyen, amb diversos avantcims.\nUn cop al cim contemplem el paisatge, sobretot la retallada cresta que porta cap al Roc del Boc, així com les parets que es desplomen cap a la coma de l'Infern. Ens arrecerem i aprofitem per dinar. En acabat continuem per la inacabable carena. Creuem el Serrat de les Fonts i anem carenejant en direcció a l'últim cim important del dia, el Cambre d'Ase. Baixem un tram un xic entretingut en què cal mig desgrimpar, i tot seguit ja només resta caminar durant gairebé una hora i mitja, practicament de pla, fins arribar a la base del Cambre d'Ase, que té dos cims ben definits, l'oriental (2.750 m.) i l'occidental (2.711 m.) El cim oriental és més escarpat, i cal fer una petita grimpada una mica aèria per arribar-hi. Des del cim gaudim d'una dilatada panoràmica de l'Alta Cerdanya. El cim occidental és un gran balcó sobre la Baixa Cerdanya, i es diu que el Cambra d'Ase és el gran mirador de la Cerdanya.\nDes del cim oriental del Cambra d'Ase tenim diverses possibilitats de continuar. El llibre del Manel Figuera proposa baixar per uns forts pendents d'herba fins a la Coma Amagada i llavors continuar per la vall de Planès fins a poble. Al cim del Cambra d'Ase la carena es bifurca en dues: la que ens queda a l'esquerra ens portaria al cim occidental i podríem continuar fins a l'estació d'esquí d'Eina, i tot seguit arribar a Sant Pere dels Forcats i Planès. Nosaltres decidim seguir la carena oriental. Des del cim oriental del Cambra d'Ase (força aeri) continuem per la carena que aviat es suavitza i s'arrodoneix, i la resseguim fins al poc definit Puig de l'Home Mort. Mirant els dos mapes que portem un marca un camí poc definit que ressegueix la carena pràcticament fins al poble, i l'altre mapa no assenyala aquest camí. Fins al Puig de l'Home Mort anem seguint grans fites, però aviat es desvien cap al vessant de Sant Pere dels Forcats. Tot i això anem trobant fites més petites seguint la carena. Baixem una incòmoda tartera de grans blocs de gneis i tendim més a l'esquerra.\nArribem a la collada del Clot de Rodes, i continuem trobant fites més amb comptagotes. Sabem però que cal seguir sempre el llom de la carena. Sense camí definit anem seguint sense problemes, però aviat desapareixen del tot les fites i el terreny còmode. Trobem un tram molt emboscat, sense camí, i perdem força temps avançant lentament per bosc espès i força pendent. Aquest és el tram més pesat de la ruta, ja que o bé no hi és o bé no hem sabut trobar el camí còmode. Després de molta estona de baixar camp a través deixem la carena i acabem de baixar a una pista que seguim cap a la dreta. Es va enfosquint, i arribem a una cruïlla on prenem un camí marcat amb senyals grocs que marxa a l'esquerra. És pràcticament fosc, i avancem ara amb els frontals per camí ben definit. Trobem un senyal que ens indica que falten 30 minuts per arribar a Planès. Seguim el camí sense problemes i entrem de nou al poble després d'una dura i llarga jornada de marxa per alta muntanya.\nÉs una ruta bonica, però cal tenir moltes ganes de caminar. El tram més bonic és sens dubte la llarga travessia per la carena, amb una gran perspectiva a banda i banda. Però només per arribar a la carena cal caminar gairebé 5 hores, per tant és recomanable buscar èpoques en què el dia ja és una mica més llarg, i tot i així no encantar-se. Probablement també recomanaria seguir alguna altra opció en l'últim tram, ja que hem perdut molt temps avançant per terreny incòmode sense camí. Una ruta llarga, dura i ben completa.\nEnviat per Victor (no verificat) el Divendres, 24/08/2012 - 10:28 Enllaç permanent\nFa molts anys vaig estar acampat al estanyet. Vam pujar de nuria , del noufonts cap al davant amb neu per la cintura. Vam trigar um munt d`hores es va fer fosc al començar la baixada al estany. Vam estar dos nits y van tindre que marchar pel mal temps. Una excursio fabulosa.


Versace Villa Taitung Taiwan - Ofertes d'hotels amb els MILLORS DESCOMPTES EN LÍNIA\nNo.47-9, Ln. 575, Taiping Rd, Municipi de Beinan, Taitung, Taiwan - Veure al mapa\nNotable 7,3 (518 comentaris)\nBarri Municipi de Beinan Municipi de Chishang Municipi de Luye Ciutat de Taitung Ciutat de Taitung Ciutat de Taitung Municipi de Beinan Municipi de Beinan Municipi de Luye Municipi de Luye\nBen situat a la l'oci familiar, els spas, els paisatges area de Taitung ciutat, Versace Villa us proporcionarà el millor lloc per a un merescut descans. A només 5.1 km, aquest hotel de 2.5-estrelles és fàcilment accessible des de l'aeroport. Amb la seva bona localització, l'hotel ofereix fàcil accès a les destinacions obligades de la ciutat.\nVersace Villa també ofereix moltes instal.lacions per enriquir la seva estada a Taitung. L'hotel ofereix accés a una gran gama de serveis, inclosos Wi-Fi gratuït en totes les habitacions, Zones públiques amb Wi-Fi, aparcament de cotxes, visites turístiques.\nL'ambient de Versace Villa es reflexa en cada habitació. televisió de pantalla plana, accés a internet (sense fils), connexió sense fils a internet (cortesia), habitacions per a no fumadors, aire condicionat són només algunes de les comoditats a la vostra disposició. Jardí de l'hotel, són llocs ideals per a relaxar-se després d'un llarg dia. Gaudeixi d'incomparable serveis i d'una localització de prestigi a Versace Villa.\n1. 環境清悠，安靜.....充分享受了度假的感覺。 2. 管家熱心親切，就像朋友ㄧ樣，有種到朋友家住宿的感覺。 3. 床很好睡~~房間佈置的簡單舒服。


un blog imprescindible Descans: el blog d'un home que descansa: de juny 2016\nSí, és a dir que no\n"Calia triar el sí, i no pas el no.\nEscòcia ha dit que sí, però serà que no perquè Anglaterra ha dit que no, i no pot ser que vagin separats encara que sigui per anar bé.\nGibraltar ha dit que sí, i farem que no vagi amb els del no, perquè ha dit que sí y es el vecino el que elige al alcalde y es el alcalde el que quiere que sean los vecinos el alcalde"\nY dos huevos duros!!\nNingú veia eixe programa de televisió tan roí i barroer.\nNingú consumia aquells productes tan insans.\nI tampoc ningú votava eixe partit tan criticat, àdhuc odiat.\nEls balanços són només xifres, sense cares i sense noms, que ens alliberen de tota responsabilitat.\n"Ho sento, no puc solidaritzar-me amb algú que guanya el triple que jo". Aquest era el seu argument cada cop que esclatava una vaga.\nI tant minsos eren els seus ingressos, que només podia solidaritzar-se amb els que dormien als caixers automàtics. I aquests últims no acostumen a fer vaga.\nLa resta de la societat —millor pagada i més conscienciada— el titllà d'insolidari. I per insolidari, el rebutjaren i no donaren suport a les seues reivindicacions. Pel que sembla, potser eren molt justes, però estaven molt mal explicades.\nPublicat per Josep a 22:22 2 comentaris:\nI els que portaven quaranta-tres anys amb un peu a fora, decidiren que el més assenyat era acabar d'eixir d'aquell club al que mai havien acabat d'entrar.\nPublicat per Josep a 2:22 4 comentaris:\nEl govern era molt de dretes i volia ser coherent, per això externalitzaren i privatitzaren tots els serveis públics, inclosos l'espionatge i les clavegueres de l'estat.\nPerò ningú notà la diferència.\nEl fanàtic religiós decidí auto-immolar-se allà on els fanàtics d'una altra religió (aquesta sense llibre sagrat, que els seus devots no eren de molta lectura) havien quedat per a complir amb el ritual de l'esbatussada mútua.\nLa policia decidí actuar per tal d'evitar la tragèdia, però en comptes de limitar-se a aïllar la zona i evitar que hi entressin persones innocents, detingueren al fanàtic de la bomba.\nDarwinianament parlant, un error.\nEtiquetes de comentaris: esport, microrelats\n—Això és inadmissible!\n—Un segon que poso les dades en aquesta app del meu mòbil....\n—Dades? Quines dades?\n—Dades de l'autor del fet luctuós, i les dades de la víctima.\n—Així ens dirà el nivell exacte d'indignació que hem de mostrar.\n—Quan acabis amb els futbolistes presumptament violadors, calcula'm el grau d'indignació que he de mostrar per l'atemptat d'Orlando: a la feina són gayfriendly, però també molt comprensius amb els atemptats jihadistes, i no sé quin grau d'indignació he de mostrar.\n—No pateixis, tinc una altra app que et permet generar teories conspiratives. Això va de conya per a sortir del pas.\nPublicat per Josep a 23:32 2 comentaris:\nRepetició electoral 2\nSociòlegs, politòlegs i analistes comunicatius es mostraren indignats per l'arribada a la reunió d'eixa dona.\n— Això és indignant!— Cridà el més veterà. —Som professionals de renom, treballem a les millors consultories i impartim classes a les més prestigioses universitats.\n—Ho sé, i us respecto per això— Digué pausadament el responsable. —Però aquestes eleccions són més previsibles que l'argument d'una pel·lícula porno. I no anem sobrats de diners per a pagar grans estudis demoscòpics cada tres mesos.\nI tot seguit acompanyà la zíngara, abillada amb grans arracades, collarets, mocadors i faldilles amples. al seu seient. Ella va treure la bola de vidre, les cartes del tarot, i comença a llegir la bonaventura a les diferents candidatures presentades.\nPublicat per Josep a 4:04 7 comentaris:\nRepetició electoral 1\nL'aspirant a líder s'adreçà a la massa televisiva i els etzibà:\n—Ho heu fet malament, toca repetir. Esmerceu-vos, o encara us tocarà una tercera vegada.\nI servils com eren, canviaren de canal.\nPublicat per Josep a 7:07 2 comentaris:


Un vot poc conseqüent - Editorial - VilaWeb\nAquesta gent que fa millor el país on viu\nEl futur, dia a dia\nMandat per a negociar\nDesmuntar la bogeria valenciana\nLa marca del franquisme\nElogi de Pere Navarro\nL'hora de la generositat\nAquest pacte ha de quedar ben lligat\nHo sap tot el país...\nAcí ningú no acota el cap\nEspanya va votar ahir perquè Palestina adquirís l'estatut d'estat membre observador de les Nacions Unides (fins ara n'era membre observador, però sense reconeixement oficial com a estat). Fou una decisió presa per una enorme majoria d'estats que varen desafiar les pressions, especialment dels Estats Units i d'Israel. I Espanya, oh sorpresa, va votar en favor d'aquesta demanda unilateral dels palestins.\nHo he dit tantes vegades que em faig pesat: la política internacional és el territori privilegiat del cinisme. Personalment, em sembla una decisió sensata, la que han adoptat els 138 estats. I no crec que siga una qüestió personal, car solament nou estats hi votaren contra, cosa que dóna una idea molt notable de l'aïllament israelià en l'assemblea. I dic aïllament israelià, perquè fou l'ambaixador d'Israel qui va defensar que s’hi votàs contra, argüint especialment que era una decisió unilateral dels palestins, no pactada amb Israel i que, per tant, contravenia a les regles internacionals.\nÉs en aquest context que resulta interessant el vot espanyol. Espanya s'ha negat, i es nega encara, a reconèixer Kossove perquè diu que fou una independència unilateral i, això, la comunitat internacional no pot acceptar-ho. El Tribunal de l'Haia ho acceptà i Espanya s'hi tornà a posar contra. I no és pas l'únic cas. Fereix i fa mal el cinisme amb què Espanya esgrimeix el mateix argument per desentendre's de la República Àrab Sahariana Democràtica, un estat amb el qual té unes obligacions especials, com a antiga potència colonial que n’és, obligacions que evita per tal de fer content el rei del Marroc.\nIncongruent, doncs, que ara Espanya vote en favor de Palestina? Sí. Incongruent. Però no sorprenent: en política internacional els grans principis es difuminen molt fàcilment per interessos particulars, concrets, del moment. Una lliçó, per cert, que nosaltres no hauríem de perdre de vista.\nEn política internacional els grans principis es difuminen molt fàcilment per interessos particulars.


ON AIR. CARMEN PASTORA CASTILLO. 9788466424936 LLIBRERIA LA PLOMA\nLa Maria Castells, una periodista de 28 anys, rep una trucada de la UKBN, el canal de notíciesmés important de la Gran Bretanya, on li comuniquen que ha estat seleccionada per al llocde News Director. A partir daquí comença la seva inesperada i glamourosa nova vida. Des delempresa li gestionen i li paguen tota la mudança, el viatge i lhotel mentre lajuden a buscarcasa en una bona zona de Londres... un somni fet realitat. A la nova feina hi ha molta pressió,però també molts reptes interessants i un presentador guapíssim que de seguida es fixa enella... però té parella. La Maria no es tanca a res, i mentre creix com a realitzadora, anirà encadenantaventures amoroses, amb sexe salvatge inclòs, i coneixerà diferents tipologies de nois.Una comèdia alegre, desenfadada i picant per a les fans de les novel·les amb molt de glamour.


Andreu Majó, escollit maresmenc de l’any | Consell Comarcal del Maresme\nInici La Comarca Andreu Majó, escollit maresmenc de l’any\nAndreu Majó, escollit maresmenc de l’any\nL´alcalde d´Arenys de Munt, senyor Andreu Majó i Roca, ha estat escollit Maresmenc de l´Any en l´apartat polític. Aquest guardó, l´atorga el diari El Punt sobre la base de les votacions rebudes a través d´Internet i de les butlletes del propi diari rebudes per correu.\nEl premi s´atorga també en altres vessants, que a més de l´esmentada de la política, són les de societat, cultura, esports i entitats.\nEl Punt entregarà els premis en un acte obert al públic, el dia 20 de març, a la Fundació Caixa Laietana de Mataró.\nArticle anteriorUn programa informàtic intern de l´Ajuntament de Mataró permet coordinar i gestionar totes les incidències que es fan a la via pública\nArticle següentcurs “Europa, 40 anys després de la reconciliació”


Cerca totes les ofertes d'hotels a Vecaki Entrada:\nGuest House Vecāķi...Habitacions per nit per només392 EUR Guest House Bilera...Habitacions per nit per només48 EUR Apartments Vecaki...Habitacions per nit per només Villa Gunda...Habitacions per nit per només Més zones a Riga\nMés de 1.150.000 propietats en tot el móns - cada dia n'afegim més Amb la confiança de més de 30.500.000 clients satisfets Garantia de preus més baixos 12 milions i més resenyes de clients d'Agoda Amb disponibilitat a més de 58.000 ciutats en tot el món Llocs històrics de Vecaki Restaurants i cafeteries\nVecaki és en dels molts llocs de Riga que els viatgers gaudeixen de visitar. Amb un gran nombre d'atraccions per descobrir, aquesta desitjable part de la ciutat no deixarà de meravellar-vos. Vecaki té molt a oferir: llocs famosos, bons restaurants i una gama d'entreteniment emocionant. Estalvii temps i diners fent la reserva amb Agoda.com, que us promet les millors opcions d'hotels a Vecaki i molts més àrees a Riga. Explori un llistat complet d'allotjaments i trobi el lloc perfecte per a vostè. Vegi les ofertes d'hotels més ben qualificades a Vecaki insertant les seves dates de viatge a la pestanya de recerca.\nHotels destacats a Vecaki, Riga\nAl visitar Riga, vosté es sentirà com a casa a Guest House Vecāķi, què li ofereix un allotjament de...\nAl visitar Mezciems, vosté es sentirà com a casa a Guest House Bilera, què li ofereix un...\nTant si es tracta d'un viatge de plaer com si és de negocis, Apartments Vecaki és una elecció...\nSi el que està buscant és per un hotel ben situat a Riga, no busqui més enllà de Villa Gunda. Des...\nHotels a Vecaki: Apartments Vecaki\nLlocs d'interès a Vecaki: Bilera


L'oli verd i l'oli del raig. Quina és la diferència? - L'Olivera\nL’oli verd i l’oli del raig. Quina és la diferència?\nPels volts del novembre, amb l’inici de la collita d’olives, arriba el primer oli de l’any: l’oli verd. Però, què és l’oli verd? i l’oli del raig? Vet aquí la pregunta que ens arriba cada any en aquesta època. Us ho volem explicar.\nL’oli verd és el suc de les olives primerenques, collides durant les primeres setmanes de la campanya, quan l’oliva encara és verda. D’aquí venen les propietats sensorials d’aquesta verdor: aromes frescos d’herba tallada, ametlló, carxofa o tomaquera. Intens, amb amargs i picants marcats, sabors salvatges que ens evoquen els inicis de la recol·lecció.\nEls olis verds, precisament perquè són acabats de fer, sovint es presenten en un format tèrbol o poc filtrats, amb l’objectiu d’aprofitar al màxim l’expressió pròpia d’aquesta oliva primerenca. Això, unit a la tradició i la il·lusió de consumir el producte “tal com raja del molí”, han fet que l’accepció “del raig” s’hagi popularitzat. Estricament, “del raig” significa tal com surt un cop elaborat, siguin olives verdes o madures, però el fet que normalment es faci amb les olives verdes ha fet que s’associï a una idea de verdor de les olives i l’oli i, per tant, a l’oli verd.\nUn imprescindible en la dieta mediterrània\nL’oli verd es caracteritza per una intensitat aromàtica i un gust amarg i picant que li aporta el seu alt contingut en polifenols, que eleven les propietats antioxidants d’aquest oli en contrast amb la resta d’olis elaborats amb l’oliva ja madura.\nDe fet, després d’un rigorós procés de més de 5 anys, la Unió Europea, a través del European Food Safety Authority (EFSA), ha inclòs l’oli d’oliva verge extra en la llista d’aliments amb propietats saludables, ric en àcid oleic, polifenols i vitamina E.\nL’oli d’oliva verge extra, a més, té una rellevància fonamental en la dieta mediterrània, reconeguda mundialment i declarada Patrimoni Immaterial de la Humanitat per la UNESCO.


Arxius de N-340 | Diari La República Checa\nFerit molt greu un ciclista en un accident a l’N-340 a Cambrils\nNova tragèdia a les carreteres tarragonines, després de les mesures de desconfinament. Un home de seixanta anys que circulava en bicicleta ha topat contra un turisme a l’N-340, a l’altura de Cambrils i ha estat traslladat a l’Hospital Joan XXIII en estat crític.\nFins al lloc dels fets s’han desplaçat tres unitats terrestres del Servei d’Emergències Mèdiques (SEM) per atendre el ciclista greument ferit. A hores d’ara es desconeixen les causes de l’accident i s’estan investigant els fets d’aquesta tragèdia.\nAccident cotxe – bicicleta a N340, #Cambrils. Home de 60 anys aprox., traumatisme cranioencefàlic (TCE), traslladat crític a @hjoan23.\n— SEM. Generalitat (@semgencat) May 4, 2020\nMor un conductor al estavellar-se contra un arbre a l’N-340, a Mont-roig\nEl sinistre s’ha produït de matinada\nNova tragèdia a les carreteres tarragonines. El conductor d’un cotxe ha mort aquesta matinada en sortir de l’N-340 i xocar contra un arbre a Mont-roig del Camp (Baix Camp). El vehicle, a causa de la violència i la força de l’impacte contra l’arbre s’ha incendiat.\nEls Mossos d’Esquadra han rebut l’avís del sinistre a les 2.06 hores. L’accident s’ha produït al quilòmetre 1.136, segons ha informat el Servei Català de Trànsit. Amb aquesta ja són 156 les persones que han mort a les carreteres catalanes interurbanes aquest any.\nEls Serveis d’Emergències han activat cinc patrulles dels Mossos d’Esquadra, una dotació dels Bombers i dues ambulàncies del Sistema d’Emergències Mèdiques (SEM).\nTorredembarra aprova treure a licitació l’estudi tècnic per reconvertir l’antiga N-340\nFa anys que el N-340 es va desdoblar al seu pas pel municipi i el 2006 es va obtenir una subvenció de l’Estat per a la seva reconversió, però no va ser fins al 2016 que es va fer la primera actuació, instal·lant la rotonda al carrer dels Pescadors\nEl condicionament urbanístic de l’antiga N-340 a Torredembarra fa un pas endavant després que la junta de govern local hagi aprovat treure a licitació la redacció de l’estudi tècnic del condicionament de l’antiga N-340. També inclou la redacció del projecte d’obres en el tram comprès entre el passeig de la Sort i el passeig de l’Estació i en espais amb afectacions de seguretat d’intervenció prioritària i la direcció de les obres.\nTot plegat, amb un pressupost de licitació de 53.240 euros. El termini de presentació d’ofertes s’inicia aquest dimarts i restarà obert fins al 24 de desembre, a les 14 hores. Una vegada adjudicat el servei, els estudis i projectes s’han de presentar en un termini de dos mesos.\nL’Ajuntament de Torredembarra disposa per al 2019 d’un total de 678.557,7 euros de la subvenció de l’Estat per a la reconversió d’aquesta via en urbana.\nLa retirada dels camions de l’N-340 no agrada a tothom\nUn indicador quilomètric de l’N-340 a l’Arboç\nLa retirada del trànsit de camions a l’N-340 entre Altafulla i Vilafranca ha deixat sensacions contraposades al Penedès. Dos mesos i mig després de l’entrada en vigor de la mesura, els alcaldes de Castellet i la Gornal (Alt Penedès) i l’Arboç (Baix Penedès) lloen el canvi viscut als seus municipis, els únics on l’N-340 creua el nucli urbà.\nL’augment de sensació de seguretat és el motiu principal de la satisfacció, si bé continuen reclamant millores. L’altra cara de la moneda la viuen els negocis de peu de carretera, com un gran restaurant i aparcament de camions que hi ha al límit entre la Gornal i Bellvei.\nEl restaurant i aparcament de transportistes 101 Bocatas, situat a peu de l’N-340 al terme municipal de Castellet i la Gornal, ha vist baixar la clientela de forma “molt considerable” des que el passat 1 de setembre va entrar en vigor el decret del Ministeri de Foment per desviar cap a l’AP-7 els camions que circulin entre Altafulla i Vilafranca del Penedès. Pedro Flores, propietari del negoci, explica que viu la situació amb “ràbia”, ja que assegura que els últims dos mesos ha hagut d’acomiadar tres treballadors perquè els ingressos s’han reduït en 18.000 euros.\nESTAT, GENERALITAT I ALCALDES DE TARRAGONA ES TROBEN PER ANALITZAR PROBLEMÀTICA DE L’N-340\nEl proper dilluns, 7 de novembre, el Ministeri de Foment i la Generalitat celebraran a Barcelona una trobada conjunta amb els ajuntaments i consells comarcals del Camp de Tarragona i les Terres de l’Ebre. L’objectiu és analitzar la problemàtica de l’N-340 i avançar en la recerca d’una solució a l’alta sinistralitat i a l’elevat volum de trànsit que absorbeix aquesta carretera des de les Cases d’Alcanar fins a tocar de Vilafranca del Penedès.\nLa situació de l’N-340 a les Terres de l’Ebre i el Camp de Tarragona ha pres volada de nou aquesta setmana arran del retret del RACC (Reial Automòbil Club de Catalunya) a Foment, a qui ha acusat públicament d’haver estat passiu vers la problemàtica d’aquesta via.\nEl RACC ha recordat que durant el darrer any a l’N-340 ha hagut 9 persones que han perdut la vida en 7 accidents mortals, 5 dels quals comptàvem amb la implicació d’un camió. Per aquest motiu, l’entitat ha instat Foment a desviar els vehicles pesants, assegurant que “permetria reduir dràsticament” la mortalitat.\nDes del govern espanyol, el subdelegat a Tarragona ha respòs el retret del RACC destacant que l’últim any s’ha reduït un 80% la mortalitat a l’N-340, i aquest dijous el Secretari d’Estat d’Infraestructures, Transport i Habitatge, Júlio Gómez-Pomar ha apuntat que és “inadequat” que el RACC carregui contra Foment, ja que les competències de Trànsit són de la Generalitat.\nPrecisament, la reunió del proper 7 de novembre a tres bandes (Estat, Generalitat i representants del territori) arribarà després de més d’un any d’intenses reivindicacions per part dels municipis afectats. Durant l’últim any i mig, els alcaldes s’han reunit diverses vegades amb responsables de Foment i de la Generalitat per intentar trobar una solució, que a dia d’avui segueix sense acord. Simultani a aquestes reunions, els batlles i moviments veïnals també han protagonitzat diversos talls de trànsit a la carretera Nacional.\nELS TRANSPORTISTES SE SENTEN MENYSPREATS PEL GOVERN… EN EL DESVIAMENT DE LA N-340\nLa Federació Empresarial d’Auto Transport (FEAT) de Tarragona està a l’expectativa de conèixer els detalls de l’acord a què han arribat Foment i la concessionària Abertis per desviar els camions de l’N-340 a l’AP-7, segons l’anunci fet aquest divendres pel secretari d’Estat d’Infraestructures, Julio Gómez-Pomar.\nUna de les manifestacions sobre la N-340\nEl director de la FEAT, Josep Lluís Aymat, ha lamentat que el Ministeri no hagi tingut en compte als transportistes a l’hora de negociar i ha defensat que la solució a la problemàtica de l’N-340 passa per aixecar les barreres de l’autopista en els trams no desdoblats de la carretera. Aymat ha criticat que la construcció de més rotondes i les restriccions d’avançament a l’N-340 han “desgraciat” la via i han fet que ja no jugui el paper de carretera “vertebradora”.\nEl director de la FEAT s’ha mostrat prudent a l’hora de valorar les paraules del secretari d’Estat d’Infraestructures, però ha advertit que “no és el mateix desviar el trànsit amb bonificacions del 100% o del 10 o el 20%”.\nEl màxim responsable de la patronal del transport a Tarragona ha criticat que Gómez-Pomar hagi fet un anunci “buit de contingut”.\nAymat ha opinat que, en certa manera, la concessionària “sempre està a les ordres del Ministeri perquè la concessió és titularitat de Foment” i ha reivindicat que la negociació s’hauria de fer amb la Generalitat, que és qui té les competències en matèria de trànsit i amb els sectors afectats, com els transportistes.


Escalfar aquest hivern amb un còctel de temps fred\nAmerican Food Còctels de begudes d'hivern Revisions de licors i productes\n10 millors còctels de temps fred\nEscalfar aquest hivern amb una bona beguda\nBebè, fa fred a l'aire lliure i desitja una bona beguda per ajudar-vos a escalfar-vos! Aquesta llista inclou algunes de les millors begudes per fer-ho.\nMolts còctels de whisky, brandy i rom són excel·lents opcions per als dies freds d'hivern. Alguns d'ells es serveixen calents mentre que altres simplement tenen el gust i la sensació de calor i confort.\nTrobeu més còctels de temporada per a dies i nits freds: begudes calentes i còctels d'hivern .\nAquesta és una de les maneres icòniques de millorar (i augmentar) el vostre cafè i durant molt de temps seguirà sent un dels favorits. El cafè irlandès clàssic és senzill: el whisky irlandès , el sucre, la crema i el cafè més fort i fort que podeu fer. Et calentarà i rejovenirà els teus sentits, a diferència de qualsevol altra tassa de vapor.\nSusie Cushner / Photobibrary / Getty Images\nCom es pot vèncer a Hot Toddy en un dia fred? Aquesta és una beguda que podeu prendre en qualsevol direcció que vulgueu adaptar-vos a l'estat d'ànim, el sabor o el que teniu a mà. El ron, el whisky i el brandi s'utilitzen habitualment, però si no heu permès que la calor per animar els botànics d'una bona ginebra abans, us falten, perquè un Gin Toddy és una cosa meravellosa. A continuació, hi ha el te, que pot ser qualsevol estil que gaudiu i agafeu el toddy en una direcció completament nova.\nLa beguda definitiva per a les matinades fredes i l'observació del gran joc, la Sagnant Maria és una enginyosa creació que també apareix en moltes varietats. Podeu fer-lo tan picant com vulgueu, barrejar-lo amb un suc diferent com Clamato, o canviar el vodka per un altre esperit.\nRichard Jung / Photobibrary / Getty Images\nAquí tenim el millor coctel de foc que trobareu. Dolç, picant i càlid, no resulta molt més relaxant que un Hot Buttered Rum després d'un llarg dia d'hivern. Aquí teniu la millor part: podeu fer que la bateria abans de temps sigui encara més fàcil.\nPer a un escalfament a les roques, aquest còctel Scotch i Drambuie és una idea excel·lent. Malgrat ser refredat, aquesta beguda fàcil i suau fa un bon treball d'escalfament de la sang amb la seva combinació d'herbes fumada i melosa.\nLlis i subtils. Trieu un brandi de qualitat per a aquesta beguda ja que pot fer o trencar el còctel clàssic. És una de les begudes cozíssimes, simplement elaborades amb brandy i benedictina, i se serveix a la temperatura ambient, de manera que es pot agafar el snifter sense escalfar-se.\nClàssic de Manhattan\nSi busques alguna cosa en el regne d'un Martini que és ideal per a dies freds, el Manhattan hauria de ser-ho. Feu això amb whiskies de sègol, borboní o canadenc : trieu només marques premium o proveu un altre estil de whisky a les begudes a continuació.\nJames i James / Stockbyte / Getty Images\nEl Tom i el Jerry són els favorits per a les vacances i encara hi ha uns quants bars antics que serviran per als patrons en ocasions especials. Es descriu millor com un ou càlid amb aguardiente i rom. És un clàssic fantàstic.\nUn tir que es garanteix per escalfar la sang i també gaudir-ne bé. La combinació de schnapps de canyella i amaretto és increïblement suau i satisfactòria i és la única taca que mai em baixaré.\nBola de neu (tirador)\nA l'altra banda de l'espectre del sabor del tirador, aquesta divertida beguda barreja dos sabors preferits d'hivern per crear un xocolata de menta xocolata. El brandi és el tercer ingredient i podeu utilitzar el vostre aperitiu de pinya de menta i licor de xocolata favorit per complementar-lo.\nComenceu amb les baquetes de pollastre\nTots els jueus mantenen Kosher?\nReceptes de parmesà de pollastre fregit al forn\nCroquetes de patata dolça\nRecepta fàcil de pastís de xocolata vegana (sense substituir l'ou)\nMuffin de blat de moro barreja en una recepta de taronja\nRecepta autèntica de pretzels alemanys (Brezeln)\nGaletes de gingebre sense gluten Recepta de galetes de gingebre\nKaridopita: pastís de noguera grega\nReceptes Southern Cornbread Muffins\nRecollida de Scapes d'all en vinagre\nPastís d'ametlles sense gluten o escorça de formatge\nEspatlla lenta de pícnic de porc rostit\nPollastre a la Rotisserie d'alls i llimona\nLa història de les mongetes\nCom obrir una ostra


La malaltia d’Osgood-Schlatter - ES FISIO\nLa malaltia d’Osgood-Schlatter\nLa malaltia d’Osgood-Schlatter és una inflamació dolorosa a la tuberositat (prominència grossa en un os, que serveix per a la inserció de músculs, lligaments i tendors) tibial anterior. Aquesta part anatòmica és un relleu ossi que sobresurt de la part superior i anterior de la tíbia i és on s’inserta el tendó rotulià. La causa d’aquesta malaltia és una sobrecàrrega repetitiva a la musculatura del quàdriceps, concretament al tendó rotulià, a conseqüència d’una pràctica esportiva intensa durant l’època de creixement.\nEl quàdriceps és un múscul molt gran i fort i, juntament amb el tendó rotulià, són els encarregats d’estirar el genoll quan aquest es troba flexionat. És per això que quan un nen en edat de creixement pràctica algun tipus d’esport on es realitzen xuts i salts, pot desenvolupar aquesta malaltia perquè els seus ossos, músculs i tendons estan creixent de manera ràpida, provocant descompensacions corporals ja que sovint no ho fan al mateix temps.\nEs situa l’edat de creixement entre els 10 i 15 anys, variant en funció del sexe. Antigament aquesta lesió era més freqüent en nens però, actualment, ho és cada vegada més en les nenes que practiquen esports com el futbol, per això no es pot discriminar el sexe a l’hora de fer una valoració.\nEls símptomes característics de la malaltia d’Osgood-Schlatter són:\nInflamació dolorosa a la tuberositat tibial anterior que empitjora a la palpació\nPot afectar a una sola cama o a les dues.\nEmpitjora al realitzar esport, sobretot al córrer, saltar i pujar escales.\nDisminueix al fer descans.\nEl nen pot anar coix després de fer exercici.\nTensió muscular als quàdriceps i als isquiotibials.\nPer tal de diagnosticar correctament aquesta malaltia, convé visitar al traumatòleg on aquest realitzarà un examen clínic acurat. A causa de la seva naturalesa i les característiques, les radiografies no serveixen de gaire i, en cas de fer-se, és per descartar altres possibles diagnòstics.\nA nivell de tractament, la malaltia de Osgood-Schlatter sol desaparèixer de manera espontània quan el nen ha finalitzat el creixement. De totes maneres, convé prendre precaucions per evitar que empitjori, per això es dissenya un pla de tractament basat en:\n– Disminuir l’activitat física de manera moderada si es tracta d’adolescents. Quan parlem de disminuir l’activitat, ens referim a evitar tot exercici que provoqui dolor, però es poden fer altres esports si aquests no empitjoren la simptomatologia. En el cas de nens més petits, es recomana repòs absolut fins que el dolor desapareix completament.\n– Aplicació de gel local.\n– Si convé es poden prendre antiinflamatoris, sempre i quan el metge els hagi pautat.\n– Realització de fisioteràpia.\nEn pocs casos, si un cop s’ha dut a terme el tractament pautat pel metge traumatòleg la simptomatologia no millora, es pot posar una fèrula de descàrrega i es poden utilitzar crosses per evitar el recolzament de la cama afectada.\nAquesta malaltia no deixa seqüeles al nen, com a molt un petit bony a la tuberositat tibial anterior però és indolor, i es pot practicar activitat esportiva de manera habitual. És difícil marcar una prevenció ja que l’aparició dels símptomes és molt gradual, però es recomana fer estiraments musculars tant al principi com al final de l’exercici físic.


Editorialnúm. 91 -juliol- 2014\nper Consell de Redacció\t el jul. 26, 2014\nEl 2014 passarà a la història com l’any en el qual va abdicar el rei Joan Carles I per deixar pas al seu fill Felip VI. Un relleu ràpid i pactat entre els dos grans partits d’àmbit estatal, PP i PSOE, que ha estat una mica la cirereta del pastís dels profunds canvis polítics i socials dels quals som testimonis.\nLes eleccions europees del mes de maig ja van demostrar que els ciutadans volen canvis. I si a Catalunya el procés sobiranista i a favor del dret a decidir empeny amb força, la crisi econòmica iniciada el 2008 i les retallades en l’estat del benestar, que se’ns han aplicat de forma tan severa, han fet reeixir el sentiment que cal una profunda renovació política, social i econòmica.\nPerò està clar que aquests canvis no seran fàcils. Els grans partits i les administracions estatals fa molts anys que mantenen unes posicions de privilegi a les quals no volen renunciar. Aquestes renovacions controlades, com la de la corona, no són res més que intents de canviar les coses perquè res no canviï. En el discurs d’investidura de Felip VI el nou monarca ja va deixar clar que el tarannà reial potser seria diferent però que el discurs de fons perdurava. Ho hem vist també en els relleus de lideratge del PSC i del PSOE. Cares noves o conegudes que intenten donar una imatge diferent a la dels seus predecessors però que mantenen uns discursos similars.\nLa reaparició del debat república-monarquia que hem vist aquestes setmanes no s’ha pogut portar tampoc a les urnes. Si Felip VI hagués estat referendat en un referèndum, estaria molt més legitimat a l’hora d’exercir de cap d’estat. Però sembla que aquesta mateixa por a les urnes respecte al dret a decidir dels catalans també existeix en d’altres qüestions, com el relleu reial. I aquests fets continuen allunyant els ciutadans dels seus representants que entenen la democràcia com el fet de col•locar un vot a les urnes cada quatre anys i res més. Ja se sap que és renovar-se o morir, però hem d’exigir que aquestes tímides renovacions que estem veient siguin molt més profundes i tinguin com a objectiu la millora de la societat i del benestar dels ciutadans.\nArriben nous temps, que sens dubte seran històrics, però que obligaran a redefinir models que han quedat obsolets o que ja presenten símptomes evidents d’esgotament. I en aquests canvis els ciutadans hi han de tenir un paper fonamental perquè aquesta és l’autèntica essència de la democràcia.


L'Ajuntament confia obrir el Mercat Central abans de final d'any\nSergi Casado dijous, 01 d'octubre de 2015\nL'Ajuntament de Tarragona treballa amb el convenciment de que cap a finals de desembre el Mercat Central ja podrà estar en marxa i amb la major part dels paradistes ja traslladats. Ho ha explicat l'alcalde, Josep Fèlix Ballesteros, durant la valoració dels primers 100 dies del nou mandat municipal.\nTot i que no s'hi ha compromès, Ballesteros s'ha referit al 19 de desembre, data en què l'edifici compleix 100 anys\nDes del consistori s'ha assegurat que l'acord amb els paradistes és molt pròxim i que la voluntat és que per les festes de Nadal el Mercat Central comenci a estar en disposició de reobrir les seves portes, i ja amb el gruix de paradistes operant.\n"No m'enganxareu", ha replicat Ballesteros, en ser preguntat pel calendari de les obres, però sí ha assenyalat que la intenció és que pels volts del 19 de desembre, data en què l'edifici modernista complirà cent anys, el nou recinte ja pugui estar en marxa altra vegada.\nEl batlle s'ha enorgullit d'haver "pacificat" l'entorn del Mercat, un cop les obres grosses ja s'han acabat.\nD'altra banda, des de l'equip de govern s'ha afirmat que s'ha començat la licitació de la mitjana superfície del Mercat.\nRespecte els Jocs del 2017, Ballesteros ha mostrat el seu convenciment que a part dels 3,4 milions d'euros que, de moment, sí aportarà l'Estat, n'arribaran més: "No va poder ser a través de Congrès, però sí des del Senat. Volíem una partida que simbolitzés la implicació de l'Estat".\nL'alcalde ha indicat que tècnics del CSD i del Comitè Organitzador de Tarragona 2017 continuen en contacte permanent amb l'objectiu de fixar les condicions i consensuar xifres perquè la col·laboració per part del Govern espanyol es continuï concretant.\nCom a novetats, Ballesteros ha avançat que l'estadi atlètic desmuntable a Campclar finalment no es farà, i que les cerimònies d'inauguració i cloenda es faran al Nou Estadi, que serà remodelat, tal com estava previst. La previsió inicial era que l'Estat aportés uns 15 milions d'euros, que haurien de servir per finançar les obres de la piscina (7,5 ME) i de reforma de l'estadi grana.\nBallesteros i tot el seu equip de govern han fet balanç dels primers 100 dies de govern municipal. L'alcalde ha manifestat que durant aquest temps han treballat des de la transparència i el diàleg, i que aquesta seguirà sent la tònica dels propers quatre anys.\nL’alcalde ha deixat clar que l’equip de govern socialista té projectes estratègics en cartera. Desplegar el POUM, l’aposta per l’smart city i els Jocs Mediterranis seguiran sent el pal de paller d’aquest mandat.\nL'Ajuntament negocia a contrarellotge amb la constructora del Mercat perquè reemprengui l'obra de l'entorn\nSet parades i sis locals comercials del nou Mercat continuen sense amo


La Funció Pública, el déjà vu | BonDia Diari digital d'Andorra.\nEn la passada sessió de control del Govern vam formular un seguit de preguntes amb relació a la modificació i al desenvolupament reglat de la Llei de la Funció Pública. En concret, es demanava pel calendari previst per modificar els articles que van ser declarats nuls pel Tribunal Constitucional per inconstitucionals en preveure una regulació per via reglamentària que s’havia de fixar per llei. Volíem conèixer el calendari establert per desenvolupar els diferents reglaments de la llei i també quantes reunions s’havien fet amb els sindicats per tractar específicament tot aquest desenvolupament.\nNo era la primera vegada que s’interpel·lava la ministra titular de la Funció Pública, però em va semblar que estaven en el mateix punt que al mes de juny. Com en aquella ocasió, tampoc no vam poder aclarir pràcticament res. En la sessió de control del juny no va quedar massa clar si l’executiu preveia modificar únicament els articles suspesos o apostava per una reforma més àmplia i profunda; un camí intermedi entre la reclamació de derogació per part dels sindicats i per part del PS o cenyir-se només a la sentència del Tribunal. Tampoc va quedar clar el termini que el Govern es donava per fer el treball de modificació.\nLa ministra titular de la Funció Pública va tornar a insistir en l’establiment d’un nou diàleg que tingués en compte la feina feta per reconsiderar quines parts del text es podien millorar amb una visió de futur. Però, a banda d’anunciar-ho i de repetir-ho, s’ha de materialitzar amb una agenda de treball concreta per anar avançant en l’assumpció (o no) d’acords amb els representants sindicals. La ministra ja havia reconegut que “sense la participació dels sindicats no es podrà fer tant la modificació legislativa com el desenvolupament del reglament”.\nNo se’ns va tornar a contestar a la pregunta de si el Govern estava disposat a revisar i a modificar la llei i en cas afirmatiu quins eren els aspectes que volien millorar. No sabem què és el que es comparteix amb els sindicats i què no estava ben plantejat a la llei aprovada a inicis del 2019.\nEs va insistir a anar més enllà, en el procés de reforma necessària de l’Administració Pública davant els reptes de la digitalització dels processos, però aquests han d’anar acompanyats de la normativa que emmarqui tots aquests canvis amb les majors garanties per al servidor públic i pels administrats. En aquest punt són importants el reglament que regula la carrera professional horitzontal i el relatiu a l’avaluació de l’acompliment. El redactat d’aquests dos reglaments va ser adjudicat l’abril passat a una empresa privada per la quantitat de 104.000 euros i ara, set mesos després, s’ha de compartir i treballar amb els sindicats. Per dur a terme aquest treball de revisió de la llei i de la redacció de la normativa que se’n deriva, creiem necessari dotar els sindicats dels recursos –hores i assessorament especialitzat– perquè, com a mínim, puguin comptar amb els mateixos que té l’Administració, per estar en igualtat de condicions. Així ho vam manifestar, però tampoc vam obtenir una resposta concreta sobre el suport amb el qual podran comptar.\nAra resta esperar a principis del mes vinent, segons les paraules de la ministra, per conèixer l’evolució dels treballs de la reforma. Confiem que no es tracti d’un “parany” electoralista per fer content l’electorat i que s’allunyi del déjà vu.


Txarango presenta l'Espai Consciència del Clownia 2019 - Primera Fila\nL’Espai Consciència arriba a la tercera edició divendres 28 i dissabte 29 de juny en el marc del Festival Clownia. Serà d’entrada gratuïta i constarà de xerrades, tallers, una fira d’entitats i col·lectius, una zona de taverna i artistes en viu.\nEl Clownia torna a fer una aposta per aportar un valor afegit de pensament crític al festival i generar espais de reflexió. Enguany l’eslògan escollit per l’Espai Consciència és “El capitalisme mata el planeta” i s’abordaran temes com el canvi climàtic, la lluita per la terra o l’agroecologia i la sobirania alimentària.\nL’activista per la sobirania alimentària dels pobles, Gustavo Duch, l’advocada Marta Boliches d’Iridia, el cantant de Txarango, Alguer Miquel, familiars dels joves d’Altsasu, el meteoròleg Tomàs Molina o la periodista Txell Bonet, són algunes de les persones que participaran a les xerrades d’aquesta tercera edició. També es comptarà amb les periodistes Laura Rosel, Roger Palà, Mercè Folch o Neus Molina com a moderadores.\nEl festival enguany continua implementant mesures ecosostenibles com els gots compostables i en proposa de noves com són el reciclatge diferenciat, els lavabos ecològics i els punts de càrrega de vehicles elèctrics, mesures que es volen mantenir en les properes edicions del festival.


Rebutja, però, un pacte amb el PSC de Miquel Iceta\nEl conseller d'Economia, Pere Aragonès, i la bancada dels comuns, encapçalada per les diputades Jéssica Albiach i Susanna Segovia PERE VIRGILI\nBarcelonaAliances més enllà de l'independentisme. Aquesta és la recepta de vicepresident i candidat d'Esquerra a les eleccions, Pere Aragonès, després del 14 de febrer. Tot i que manté que no pactarà amb el PSC, en una entrevista a 'La Vanguardia' ha afirmat que "el pròxim Govern ha d'estar compromès amb la independència, però també ha de poder establir aliances més enllà".\n"Entre els comuns hi ha gent que defensa el dret a decidir, i també m'agradaria que sectors de la CUP puguin implicar-s'hi", ha dit, però ha tancat la porta a una aliança amb els socialistes de Miquel Iceta, que considera que ja no són com els que van forjar el tripartit el 2003 i el 2006 amb els republicans i ICV-EUiA. Ara, segons Aragonès, a ERC s'entenen "millor amb el PSOE" a Madrid, amb qui acaben de tancar un acord de pressupostos per al 2021. "Estem millor perquè el PSOE és un partit d'un altre país. I a vegades això fa que sigui més fàcil arribar a un punt d'acord", diu Aragonès.\nD'aquesta manera, el candidat d'Esquerra advoca per mantenir la política d'aliances a Madrid mentre a Catalunya s'intenta repetir la fórmula que va permetre aprovar els pressupostos de la Generalitat d'enguany amb JxCat, ERC i els comuns. Una fórmula, però, que Jéssica Albiach ja ha advertit per activa i per passiva que no es repetirà per fer un nou executiu: ja ha descartat qualsevol acord postelectoral en què hi hagi Junts.\nEl vicepresident del Govern, Pere Aragonès (ERC), i el líder del PSC, Miquel Iceta. Acn\nEl PSC també rebutja un tripartit\nIgual que Aragonès, el líder del PSC, Miquel Iceta, ha dit aquest diumenge en una entrevista a 'El Mundo' que rebutja fer un tripartit a Catalunya. Ha assegurat que no tancaran cap acord postelectoral "amb qui vulgui la independència o un referèndum d'independència".\nEn aquest sentit també ha rebaixat els efectes que pugui tenir que l'independentisme superi el 50%, malgrat que ell mateix va dir fa uns mesos que això li donaria força per negociar un referèndum amb l'Estat. El socialista considera que creu que els partits favorables a la independència "no superaran" aquesta barrera, però a més ha posat en dubte que si això passés tingués cap conseqüència. "Si ho aconsegueixen, què? Per saltar-se la llei, com si tenen el 80%", ha etzibat.\nIceta admet que superar el 50% dels vots donaria a l'independentisme "més força" per "negociar" un referèndum\nQui també ha parlat d'aliances aquest diumenge han sigut el cap de files del PP, Alejandro Fernández, i el candidat de Cs a les eleccions, Carlos Carrizosa. El popular ha demanat als partits unionistes capacitat d'entesa després de les eleccions, i Carrizosa ha tornat a lamentar el rebuig del PP i el PSC a la coalició constitucionalista. "No han passat la prova del cotó de l'altura de mires", ha conclòs.\nPere Aragonès ERC PSC


Els cartells de Festa Major expliquen la història d’Horta-Guinardó | Districte d'Horta - Guinardó\nDistricte d'Horta - Guinardó / Els cartells de Festa Major expliquen la història d’Horta-Guinardó\nEls cartells de Festa Major expliquen la història d’Horta-Guinardó\ndimecres, febrer 14, 2018 - 11:28\nLa seu del Districte n’acull una exposició fins el 29 de març\nCada barri d’Horta-Guinardó celebra la seva Festa Major, i cada Festa Major té el seu cartell. Per viure aquest esperit festiu, el Districte ha fet un recull dels millors cartells i els exposarà a la seva seu (Ronda Guinardó, 49) fins el 29 de març.\nL’exposició ha estat inaugurada aquest dimarts 13 de febrer amb la presència de representants de diverses entitats dels barris, especialment de les comissions organitzadores de les festes majors. Formada per 12 plafons, un per cadascun dels nostres barris, l’exposició dona a conèixer al públic alguns dels cartells que han anunciat les festes dels barris que formen el districte al llarg de diverses dècades.\nQui visiti aquesta mostra pot viatjar en el temps des del cor del districte, descobrint curiositats sobre les festes majors, comprovant com ha anat evolucionant la societat i evidenciant els canvis estètics i de composició en els cartells. Des de l’ús d’imatges més tradicionals, reflectit en els de mitjans del segle XX, passant per les formes més simplificades dels anys 90, gairebé geomètriques, fins als dissenys més desenfadats, lluminosos i colorits, propis del segle XXI. També s’hi poden veure els canvis a nivell d’execució, de la feina feta de manera artesanal i manual s’ha passat a la que es pot fer amb innovacions tecnològiques com l’ordinador.


Detingut un conductor begut i drogat a Tarragona que viatjava amb una menor fugida de França - XCatalunya.cat\nDetingut un conductor begut i drogat a Tarragona que viatjava amb una menor fugida de França\nDetingut per circular begut i drogat a Tarragona\nEls Mossos han detingut aquest dijous a la matinada un home de 23 anys per conduir begut, drogat i circulant amb excés de velocitat. Els fets es van produir a la una de la matinada a l’autopista AP-7 a l’altura de Tarragona.\nEl vehicle circulava en sentit sud i ha fet saltar un radar a 180 quilòmetres per hora.\nQuan els agents han aturat el cotxe per notificar la sanció administrativa per excés de velocitat, li han fet les proves d’alcoholèmia –ha donat 0,44 mg/l- i ha donat positiu en la rova de drogues en cocaïna i marihuana. Amb l’arrestat viatjaven dues passatgeres, una d’elles una menor d’edat que constava com a desapareguda a França.\nEls agents han iniciat les gestions amb les autoritats franceses per lliurar la menor als seus tutors legals i també han informat la direcció general d’Atenció a la Infància i l’Adolescència (DGAIA). El detingut passarà a disposició del jutjat d’instrucció en funcions de guàrdia de Tarragona durant les pròximes hores i el seu vehicle ha quedat immobilitzat.\nTags: Begut, Tarragona\nAnterior Ferit de bala un lladre a Tordera que escapava de Mossos i Policia Local a gran velocitat a una zona escolar\nNePròximxt Tragèdia mortal durant una excursió a Sant Feliu de Guíxols


Objectiu 2021 Dels Esplais: Consolidar-Se Com A Servei Essencial – Monitors de Lleure.cat\n+info i estret de: https://xarxanet.org/social/noticies/objectiu-2021-dels-esplais-consolidar-se-com-servei-essencial\nLa presidenta de la Federació Catalana de l’Esplai, Sheila Beltran, considera que la clau és apostar per projectes innovadors. Font: Federació Catalana de l’Esplai.\nEl 2021 ha de ser un any en què les dificultats es converteixin en oportunitats. I també ha de ser un any en què els esplais tornin a activar-se. Els reptes que es plantegen els esplais tenen un focus: superar la crisi sanitària i potenciar la implicació de les famílies. En moments d’incertesa com els actuals, el sector es proposa defensar amb més força que mai el valor educatiu i social de l’educació en el lleure.\nLa presidenta de la Federació Catalana de l’Esplai, Sheila Beltran, considera que la clau és apostar per projectes innovadors que cobreixin les necessitats actuals, buscar recursos econòmics i formar i motivar els equips.\nReactivar els esplais com a llocs segurs\nEl primer objectiu, però, és que els esplais tornin a funcionar. Ara mateix, derivat de les mesures de la pandèmia, els esplais no poden fer activitats presencials. Això, d’una banda, és perjudicial per als infants i adolescents perquè ara és quan passen més estona dins de casa amb la seva família i si dins del seu nucli pateixen vulnerabilitats, violències o un estat emocional greu, ningú se n’adona.\nSegons Joan Morte, vicepresident del Moviment de Centres d’Esplai Cristians Catalans (MCECC), la feina dels monitors i monitores com a “detectors” de vulnerabilitats en infants i adolescents és ara més necessària que mai. I aquesta tasca no la pot desenvolupar l’escola, perquè “ja tenen prou feina en poder avançar matèria i complir amb els protocols”. Així, calen els agents que s’encarreguin del benestar personal dels infants i adolescents. “Si no, la infància estarà marcada per aquesta crisi i els efectes es notaran a llarg termini”, alerta Morte.\nFormar i motivar els equips\nD’altra banda, la suspensió de les activitats també és negativa per als monitors i monitores. Aquests nois i noies d’entre 18 i 25 anys dediquen el seu temps lliure a educar infants i joves. Ara, però, estan desgastats per l’excés de virtualitat. Si estudien o treballen, ho fan a través de la pantalla, i quan acaben la jornada, tornen a connectar-se online per fer de monitors/es. Tal com apunta Morte, aquesta falta de presencialitat està desvinculant els monitors/es de les activitats.\nBeltran també considera que els mesos de suspensió d’activitat ha perjudicat el nivell de vinculació dels equips dels esplais. “Durant el 2021, els esplais hauran de fer un esforç per recuperar les seves bases. Entre totes ho hem de fer possible amb formació i amb la promoció d’activitats col·lectives”, explica la presidenta de la Federació Catalana de l’Esplai.\nAquesta formació ha de centrar-se sobretot en l’educació emocional i s’ha d’oferir en esplais, en clubs d’esport, a les famílies i a les escoles. “Quants infants no deuen entendre les coses i no pregunten per por de…? O quants adolescents tenen vergonya i no expressen el que senten?”, reflexiona el vicepresident del MCECC.\nPotenciar la implicació de les famílies\nSi la vinculació dels monitors i monitores és bàsic per al funcionament dels esplais, també ho és la relació amb les famílies. Per a la Federació Catalana de l’Esplai, la confiança i la implicació de les famílies és un aspecte clau en l’educació en el lleure.\nLa disminució de l’activitat durant la pandèmia ha perjudicat aquest vincle, sobretot perquè moltes famílies estan espantades i són més reticents a apuntar els seus fills i filles en activitats presencials d’esplai. És per això que un altre dels grans reptes dels esplais aquest 2021 és potenciar la implicació dels pares i mares.\nEn aquest sentit, la directora de l’Esplai El Nus, de Sant Joan Despí, Clara Carranza, destaca que els esplais han demostrat que saben adaptar-se a la nova normalitat. “Quan els centres d’educació formal no sabien com encarar la nova normalitat, els esplais vam ser capaços de preparar, dinamitzar i adaptar les activitats d’estiu enmig de moltes incerteses. Vam prioritzar l’equilibri emocional que necessitaven les criatures i vam marcar el camí per la tornada a classes”.\nEn resum, Carranza ho té clar: “Hem tingut i tenim l’oportunitat de demostrar que som organitzats, responsables i referents… Que ho sabem fer i que ho fem bé”.\nBuscar nous recursos econòmics\nFinalment, un dels objectius fonamentals dels esplais aquest 2021 serà la cerca de recursos econòmics per a les famílies. En definitiva, els recursos públics són imprescindibles per fer front als reptes de les entitats.\n“És més necessari que mai arribar als infants i joves, garantir el dret al lleure, malgrat les circumstàncies, i ser conscients que l’efecte sobre l’economia de les famílies serà considerable”, apunta Beltran. Aquests recursos són indispensables perquè cap jove ni infant es quedi al marge.


Festes Populars Reportatge Barcelona\nEl passat dimecres dia 29 a les 7 de la tarda, va tenir lloc a la sala polivalent dels Encants de Barcelona, la presentació del llibre "Els Encants i la Fira de Bellcaire, Imatge i Història de Barcelona".\nMercats Municipals Notícia Barcelona\nAvui es compleixen 76 anys de l'emissió radiofònica "La guerra dels mons"\nAmb aquest motiu, us oferim un fragment de l'enregistrament del guió radiofònic original de H. G. Wells, que descriu una invasió marciana de la Terra. Va ser portada a la ràdio per Orson Welles el 30 octubre de 1938.\nAquest enregistrament es va produïr gràcies a la UAB, la Fundació de La Caixa i la SER el 30 d'octubre de 1988, es a dir 30 anys desprès als estudis del Centre d'iniciatives i experimentació per a Joves de la Fundació Caixa de Pensions (CIEJ).\nInsòlits Reportatge Barcelona\nPrograma produït per Barcelona Televisió per conmemorar els vint anys dels Jocs Olímpics de Barcelona del 1992, amb cesió d'imatges de RTV Clot Sant Martí Produïda Per BTV (Primera Part).\nEsports Programa Barcelona\nPrograma produït per Barcelona Televisió per conmemorar els vint anys dels Jocs Olímpics de Barcelona del 1992, amb cesió d'imatges de RTV Clot Sant Martí Produïda per BTV (Segona Part).


Una lectura detinguda\n14 abril 2021 09:05\nNo és cada dia que els homes de la política nacional es resignen a llegir les opinions del Tribunal de Justícia europeu de Luxemburg. Bones feines. Però aquesta setmana hauran perdut gran part de la indiferència que normalment senten per les opinions dels jutges en qüestió, si més no perquè ha publicat un dictamen que gairebé diu que són uns valents que no saben reconèixer el significat dels acords internacionals que signen. El tribunal ha decidit que l'acord que tancaren els presidents de Govern europeus quan llançaren l'euro, l'anomenat Pacte d'Estabilitat, no és paper mullat com Jacques Chirac de Franca i Gerhard Schroeder d'Alemanya voldrien, almenys no del tot. Els jutges no accepten que un bon dia, quan els governs nacionals de diversos països havien fet massa despesa en defensa, serveis socials i el funcionariat per cumplir amb les regles del Pacte, acordassin ignorar-lo, sense més. La solució davant una normativa incovenient era actuar com si no existís. Els jutges han dit que les normes de joc com el del Pacte d'Estabilitat, un acord internacional per assegurar el valor de l'euro en els mercats internacionals, no es pot deixar de banda per conveniència política així com així. Les normes dicten un dèficit màxim del 3% en els comptes del Govern i descriuen unes sancions que s'aplicaran contra els qui no compleixin. Quan França i Alemanya tragueren comptes fa dos anys, trobaren que els sortien en vermell. Portugal, Itàlia i altres es trobaven sobre el mateix camí. La solució es va negociar en un sopar entre polítics a Brussel·les: les normes, com si no existissin. Tots contents se'n tornaren a ca seva dient que les regles sobre l'euro de totes formes eren massa estrictes. És a dir, tots menys la Comissió Europea, que va decidir que els caps de Govern no tenien dret a manipular els acords europeus amb tanta alegria. I va denunciar els governs al tribunal. Els jutges demanen que es torni al punt on s'abandonaren i que es continuï el procés com cal. Multes per als qui no compleixen. És clar, la lectura concentrada que els caps de Govern hauran dedicat a l'assumpte aquests dies es fa amb l'objectiu de trobar-hi una altra solució política: malgrat el tribunal, és poc probable que els governs puguin estalviar tant com es comprometeren a fer. Això sí, el dictamen reforça una mica més la mà de Brussel·les per a la propera vegada.


Detingut un noi empleat d'una botiga per sostreure més de 10.000 euros de la caixa\nIngressen a l'hospital un jove amb una fractura a la cama després d'un accident amb una motocicleta a Escaldes-Engordany\n2 min. Escaldes-Engordany 10/02/2020 13:08\nLa policia va detenir la setmana passada a Encamp un noi resident de 19 anys, com a presumpte autor d’un delicte de furt amb abús de confiança. El mes de novembre de l'any passat, una botiga d'Andorra la Vella va cursar una denúncia contra el detingut, que aleshores era treballador de l'establiment. El motiu era que el noi hauria sostret en múltiples ocasions diners de la caixa registradora per un valor superior als 10.000 euros.\nEn total, el Cos de Policia ha procedit a la detenció de 21 persones durant aquesta darrera setmana (del 3 al 9 de febrer). Les detencions s'han dut a terme pels presumptes delictes contra la salut pública (3), contra el patrimoni (1), contra la seguretat del trànsit (14) i altres delictes (3).\nPel que fa a la seguretat del trànsit, la policia ha detingut dotze homes i dues dones per sobrepassar la taxa d'alcoholèmia en controls rutinaris o en accidents amb danys materials (3) o amb ferits (1).\nD'altra banda, un jove resident de 27 anys ha patit un accident aquest diumenge a la nit, pels volts de les 22.45 hores, a l'avinguda del Pessebre d'Escaldes-Engordany. En el sinistre només s'hauria vist implicat el jove, que conduïa una motocicleta Piaggio Liberty amb matrícula andorrana. Segons han detallat des de l'hospital Nostra Senyora de Meritxell, el conductor es troba ingressat al centre amb una fractura a la cama. A hores d'ara està pendent que se li facin les pertinents proves per avaluar la gravetat de les lesions i definir posteriorment una data per donar-lo d'alta.


L’única presència del BC Andorra a la Copa es va acabar amb una cistella de tres d’Alberto Herreros a quatre segons del final\nImatges del partit a Granada 1995.\nLa història és molts cops capritxosa. I ara torna a unir 22 anys més tard Alberto Herreros amb el BC Andorra. Quan l’ara director tècnic del Reial Madrid, rival avui del MoraBanc, jugava a l’Estudiantes va ser el botxí dels andorrans en l’única participació de l’equip del Principat a la fase final de la Copa. Va ser el 2 de març del 1995 i un triple de l’aler estudiantil –va anotar 28 punts– quan faltaven 4 segons per al final va fer fora de Granada els d’Edu Torres. Pere Pràxedes era aleshores segon del tècnic català al Festina i guarda “un bon record” d’aquella Copa. Tot i que la cistella decisiva d’Herreros va fer mal. “Recordo sobretot el marcador, 87 a 86, i el triple final. Se’ns va quedar cara de ximples, però vam fer un bon paper”. Pràxedes assenyala que aquell Festina “era un bon equip. Feia tres anys que érem a l’ACB i hi havia una bona combinació entre jugadors de fora, Ricky Brown, Conner Henry i Eric Anderson, amb els espa - nyols. Érem competitius i els resultats ho van demostrar. Vam entrar als play-off i l’any següent, el de la desfeta, vam jugar la Korac”. Un d’aquells jugadors era l’aler Quique Villalobos, ara vinculat al bàsquet per la seva faceta de representant. Reconeix que va fluix de memò- ria i, encara que costi creureho, assegura “no recordar aquell partit ni cap circumstància especial. Sé que vam perdre”. Efectivament. De res van servir els 22 punts i 11 rebots de Ricky Brown ni la reacció andorrana, amb els germans Jou i Toñín Llorente en pista. Herreros, el més llest de la classe, va dictar sentència.\nDe Granada 1995 a Vitòria 2017. Tant Pràxedes com Villalobos destaquen la fita assolida per l’equip de Joan Peñarroya i veuen opcions de fer saltar la sorpresa. “La Copa és una competició oberta. A un partit pot guanyar qualsevol”, sentencia l’aler. “Tenim un equipàs i si tenim sort i estem encertats tenim opcions”, apunta el tècnic.\n#1 Perico P.


França fa un tímid enduriment de les mesures malgrat la preocupant situació sanitària per la Covid - Altaveu el diari digital d'Andorra\nFrança fa un tímid enduriment de les mesures malgrat la preocupant situació sanitària per la Covid\nEl Cap d'Any es podrà celebrar sense toc de queda, es limiten les concentracions a 2000 persones a l'interior i 5.000 a l'exterior i es prohibeix consumir a peu dret als bars\n27/12/2021 (19:53 CET)\nJean Castex durant la seva intervenció d'aquest dilluns. ALTAVEU\nEl primer ministre francès ha anunciat aquest dilluns unes tímides mesures restrictives malgrat la preocupant situació sanitària que viu el país amb més de 700 casos per 100.000 habitants, la xifra més alta des de l'inici de la pandèmia. Jean Castex ha dit que el Cap d'Any es podrà celebrar sense toc de queda. Es limiten les concentracions a 2.000 persones a l'interior i 5.000 a l'exterior. Es prohibeix consumir a peu dret als bars i en els concerts tots els assistents hauran d'estar asseguts. El teletreball serà obligatori com a mínim tres dies a la setmana.\nEl consell de defensa i el consell de ministres de França han adoptat noves mesures per aturar la propagació de la variant Òmicron al país. El primer ministre, Jean Castex i el titular de la cartera de Salut, Olivier Véran han comparegut posteriorment en roda de premsa per fer l'anunci. Castex ha anunciat que la situació és molt complicada i ha afegit que la inmensa majoria d'hospitalitzats no estan vacunats. Ha subratllat que el termini per a la tercera dosi del vaccí passa de quatre a tres mesos. S'aprovarà una llei per augmentar les sancions pel passis sanitaris falsificats.\nEs prohibeix el consum d'aliments i begudes als espectacles, en els transports i a les graderies de les competicions esportives. Així mateix no es podrà consumir a peu dret en els bars i en els restaurants. La tornada a les escoles després de les vacances de Nadal tindrà lloc, com estava previst, el 3 de gener i de manera presencial.\nEl ministre de Salut, Olivier Véran, per la seva part, ha indicat que la variant Òmicron és tres o quatre vegades més contagiosa que la Delta i ha informat que el passi sanitari es transformarà en vaccinal. D'aquesta manera per anar a un bar o a un restaurant caldrà demostrar que s'està vacunat.


Xevi COMAS: Una Duatló Personal\nAvui Diumenge, desprès de parlar amb la Rosa i convèncere-la, hem anat a Girona a fer la Cursa d'Esports Parra (10Km circuit urbà).\nNo ho teníem gaire clar entre setmana,... la previsió del temps no hi ajudava gaire. Ahir Dissabte em va trucar en Quim i ell ja hi està apuntat, nosaltres, si no plou, hi anirem també, en hi veurem!!!\nA les 8:15 ens llevem, sense presa, esmorzar lleuger, ens preparem i agafem la moto i cap a Girona. Aparquem en un plis-plas!!! a la plaça del Lleó... avantatges d'anar amb moto.\nAnem a fer la inscripció, ens donen la samarreta i el dorsal, en aquestes que ens trobem amb en Quim, a veure com va aquesta cursa!!! Anem a recollir el Xip, també (tot a estat molt ràpid i molt ben preparat per la organització.\nUna Gentada!!! Però d'on surt tanta Gent!!! més de 1300 participants!!!\nUna mica de merder al començament, però res sense solució, així que tret de sortida a les 10 del matí i... A Còrrer!!!\nNo he vist més en Quim ni la Rosa... "cada loco con su tema", cadascú a la seva guerra!!!\nEl recorregut ha estat molt planer, tot per asfalt i sense gaire a comentar, només, que com sempre, els primers quilòmetres són els que s'em fan més feixucs, però a mida que passen els Km. ja em vaig conscienciant amb què he vingut a fer i per què ho he vingut a fer.\nCom sempre, també, em casca molt com em va avançant la gent... i es que "uno tampoco està tan mal!!!", per veure com la gent amb uns esbufecs que va fotent et va seguint el ritme i t'avança poc a poc... poc a poc. Paciència i jo a lo meu!!!\nA l'arribada, l'últim Km., com sempre, "mariquilla" l'últim... I ja veus com tothom crema els darrers cartutxos que els queda, i jo, com no... com tots a fer el darrer sprint!!!\nFinalment, 46min... ha estat dins les meves previsions de baixar per sota de 5min/Km,... no he donat més!!! posició... 436 de 1041\nEspero uns minuts, tot fent estiraments, a la Rosa... 59:50, per sota de 1 Hora, tot i haver-ho passat malament al Km 7, no està gens malament!!!\nArribada ordenada, sense col·lapse de gent. Entrega del Xip i recollida d'obsequi i beguda per tothom. Tot molt i molt bé. Felicitar a la Organització!!!\nArribem a casa i la Rosa ja la veus enganxada a la màquina per fer estiraments... jejeje.\nCom jo estic "fresc" i no estic prou "axonat"... per estirar cames, decideixo agafar la bici i fer un puja/baixa a St.Miquel, "masoca" que és un!!!\nSense intenció de fer gran cosa, a bon ritme i sense perdre gaire el temps, doncs hi ha uns núvols que amenacen pluja, pujo depressa per la pista de St.Daniel, Can Lliure i segueixo per la pista fins dalt de tot el castell. Sense parar a recuperar, ja recuperaré al baixar, giro cua i cap avall pels corriols d'apeu i pista,... a gaudir una mica de la baixada!!!.\nFinalment, Puja(37min)/Baixa(20min) per sota d'una Hr., 18Km i un desnivell+ de 350mts.\nAra ja estic "cuit" de cames... una bona dutxa i un bon dinar, per recuperar.!!!\nALFONS 15 d’abril de 2012 a les 22:52\nFelicitats!!!! Esteu fets uns xavals!!! llàstima que no puc seguir el vostre ritma però en la meva segona joventut segur que si.. apa\nRamonet 16 d’abril de 2012 a les 17:38\nXevi,a veure si t'apuntes a la mitja de tossa,pot ser espectacular, la de Girona ja la tenim al sac, bosquem nous reptes. La de Tossa, pot ser increible tan per les vistes com per la dificultad.


A la jornada van assistir prop de 150 membres d’entitats i un conjunt de persones expertes de l’àmbit jurídic i del Tercer Sector. Font: Suport Tercer Sector.\nEl Compliance és un conjunt de procediments i bones pràctiques que han d’adoptar les entitats per identificar i classificar els riscos operatius i legals. Font: Suport Tercer Sector.\nEl passat 26 de novembre va tenir lloc la jornada anual de Suport Tercer Sector al Palau Robert, Barcelona. A l’acte van assistir prop de 150 membres d’entitats i un conjunt de persones expertes de l’àmbit jurídic i del Tercer Sector que van abordar el Compliance i com aplicar-ho a les entitats.\nTal i com va dir José María Torras, magistrat de l’Audiència provincial de Barcelona i professor a la UPF, “hem de deixar de tenir por del Compliance. És un sistema de gestió que s’ajusta a la mida de cada entitat”.\nEl Compliance és un conjunt de procediments i bones pràctiques que han d’adoptar les entitats per identificar i classificar els riscos operatius i legals als quals s'enfronten i a partir d’aquí establir mecanismes interns de prevenció, gestió, control i reacció davant d'aquests.\nEls beneficis del Compliace a una entitat no són pocs. Primer de tot, es redueix o s’elimina la responsabilitat legal i penal, facilita la detecció de males praxis de persones directives i treballadores, millora la reputació i imatge de l'organització i genera confiança en persones treballadores, voluntàries i sòcies de l’entitat.\nTambé ajudar al desplegament d'un sistema eficaç per detectar les múltiples regulacions a les que pot estar sotmesa l'organització i les seves activitats, disminueix el cost de les assegurances i si l'entitat vol participar en concursos públics, el fet de tenir un sistema de compliance implementat la posarà per davant de les entitats que no realitzin aquesta prevenció.\nPer començar, cal fer una anàlisi de l’organització de l’entitat i detectar els riscos als quals s’exposa. Les mesures implantades s’hauran d’adaptar als riscos detectats.\nFrancisco Bonatti, vicepresident de la secció de Compliance del Col·legi de l’Advocacia de Barcelona i vocal de l’Associació Espanyola de Compliance, va assegurar que “els gestors d’organitzacions ja tenen mecanismes per assegurar-se que s’actua seguint la llei, però cal anar més enllà. El Compliance és veure què estem fent i com ho fem, fer un esquema dels punts crítics, i establir mesures per fer-ho millor i per evidenciar que ho fem bé”.\nUna de les claus per entendre el Compliance són els canals de denúncia. D’aquesta manera qualsevol persona vinculada a l’entitat pot denunciar una acció potencialment il·legal de manera anònima sense que això pugui representar una penalització per la persona que ho denúncia.\nTot i que és important reconèixer la bona feina del Tercer Sector en la millora i la gestió de la governança, els ponents de la jornada van alertar que és fonamental l’ètica d’una entitat i els delictes en aquestes provoquen costos més elevats que en d’altres sectors.\nLourdes Parramon, de l’Oficina Antifrau, va apuntar que “quan una entitat té un problema, l’acaba tenint tot el sector, perquè la desconfiança s’escampa molt fàcilment”.\nRosa Sánchez, de l’Oficina de Transparència i Bones Pràctiques de l’Ajuntament de Barcelona, va remarcar la importància de la reputació en les organitzacions sense ànim de lucre. “D’això en depèn la captació de voluntariat i les subvencions públiques”.\nCom a tercer pilar, els ponents van senyalar que s’ha de guardar tota la documentació per tal d’evitar riscos penals i així justificar els projectes i les activitats que realitza l’entitat.\ntransparència, compliance, suport tercer sector, icab, ètica, transparència i rendició de comptes, Normativa entitat


del 19 al 20 de juny de 2019\nDirecció artística: Carles Ortiz\nCoordinació coreografies: Kevin Santander\nProducció: Barcelona Gay Men’s Chorus\n“Last Dance” és el nou espectacle del Barcelona Gay Men’s Chorus. Una invitació a cantar i ballar més que mai amb les icones més emblemàtiques de la música disco dels anys 70 i els 80, i l'evolució d'aquest gènere amb les dives i grups més actuals.\nEl BGMC et convida a una festa plena de glamur i sensualitat on no pot faltar la provocació i els lluentons. Dirigit per Andreu Gallén i Carles Ortiz, “Last Dance” té els ingredients perfectes per passar una tarda brillant: 50 veus masculines, moltes coreografies, banda de música en directe i, com sempre, una cantant de llengua de signes.\n“Last Dance” és un espectacle solidari organitzat per Barcelona Gay Men’s Chorus i la recaptació de la qual serà destinada a Sonrisas de Bombay.


Neix el bacteriòleg Gaffky (1850)\n04 març 2021 11:14\nMiquel Ferrà i Martorell | 17 febrer 2003\nEl bacteri, microorganisme d'organització procariota (cariocinesis) pertanyent a la divisió dels esquizomicetes, que presenta una mida típicament microscòpica que va de les 0'1 micres i 0'1 mil·límetres, eren ja motiu d'investigació en la primera meitat del segle XIX. En forma de bastonet (bacils), arrodonida (cocos), helicoidal (espirils), allargats i deformables (espiroquetes), els bacteris són, per una banda, i en conjunt, summament beneficiosos per als éssers vius, i uns pocs, relativament comptant, són paràsits i, fins i tot, patògens per als vegetals, animals i l'home, i produeixen nombroses malalties. Un dels homes que més estudiaren les característiques d'aquest segon grup de bacteris fou Georg Theodor August Gaffky, nascut tal dia com avui a Hannover, Alemanya.\nDesprés de llicenciar-se a la Universitat de Berlín, acompanyà Koch a Egipte el 1883 i a l'Índia el 1884. Aquell any aconseguí aïlllar els bacils i demostrar que eren el factor que causava les febres tifoidees. Aquesta paraula, del grec «tuphos» (astorament), nom que es combina amb «eidos» (forma) ens serveix per definir aquesta malaltia infecciosa, contagiosa, de localització intestinal, que ataca principalment els joves cansats per l'excés de feina.\nLes febres tifoidees es caracteritzen, doncs, per les variacions de temperatura que permeten dividir la seva evolució en tres períodes, les que es diuen «ascenció», «estat» i «declinació». El primer dura de quatre a cinc dies i el malalt pateix una temperatura de quaranta graus; resta així per espai de quinze dies i disminueix, llavors, poc a poc. Consisteix el tractament en banys freds, vint-i-dos graus, administrats metòdicament, i en begudes alimentàries, llet, i sobretot una vigilància constant per tal d'evitar complicacions. La convalescència sol ser llarga. Però tornem a Gaffky, que el 1888 era nomenat professor d'higiene a la Universitat de Giessen. Aleshores s'interessà en el còlera, que ja havia estudiat de prop estant a l'Índia i més de prop encara quan aquesta epidèmia brostà a Hamburg el 1892. Hi treballà de valent. Aquella dolença, en aquells temps mortal per a molts pacients, originària de l'Índia, es caracteritza per vòmits, violents dolors intestinals i dejeccions freqüents. Les normes imposades en aquella avinentesa salvaren, sortadement, moltes víctimes. Durant l'epidèmia, Gaffky i el seu equip explicaven que era ben precís evitar als malalts un excés d'alimentació, poca beguda, no menjar fruita, desinfectar-se acuradament de tot allò que hagin tocat els malalts, mans, roba, tassons, etc. amb sulfat de coure o de zinc...\nEl 1897 Gaffky va fer un altre viatge a l'Índia i el 1904 era nomenat director de l'Institut de Malalties Infeccioses de Berlín.\nMorí a la capital alemanya el 23 d'octubre del 1918.


GUERRERO, David - L’antic rellotge del campanar de l’església torna a funcionar\nL’antic rellotge del campanar de l’església torna a funcionar\nEl molinenc Josep Martínez ha restaurat l’antic rellotge del campanar de l’església, que va funcionar entre 1931 i 1994. El rellotger ha explicat el treball fet en un acte davant un centenar de persones. El resultat del minuciós procés de restauració es pot veure exposat a l’església.\nEl rellotger Josep Martínez (a la dreta) explica el funcionament del rellotge a diversos curiosos - Autor: GUERRERO, David\nEl rellotge mecànic de l’antiga església va ser instal·lat l’any 1931. Cinc anys després, amb l’esclat de la Guerra Civil, la parròquia va ser destruïda però el rellotge es va conservar. Posteriorment es va adaptar al campanar de l’actual església i allà va estar fins l’any 1994, marcant les hores a l’esfera exterior i connectat a les campanes.\nEl mecanisme electrònic actual va jubilar l’antic rellotge fa 20 anys i el va deixar dormint el somni dels justos fins que el rellotger molinenc Josep Martínez va reparar en ell. Durant els últims mesos l’ha estat restaurant i l’ha posat de nou en funcionament. El passat divendres 19 de setembre es va fer la presentació en societat davant un centenar de persones.\nJosep Martínez va explicar a un centenar de molinencs el procés de restauració del rellotge // David Guerrero - Autor: GUERRERO, David\nEl propi Martínez va ser l’encarregat d’explicar tot el procés de recuperació del rellotge. Acompanyat de nombroses imatges que mostraven en quin estat es trobava el rellotge i com l’havia anat restaurant, el rellotger va mostrar el procediment seguit, que es va iniciar amb un desmuntatge total del rellotge. Després va anar revisant peça per peça, aplicant-se especialment en la neteja dels eixos i finalment el va posar a punt deixant-lo en condicions de ser utilitzat de nou.\nEl rellotge quedarà exposat al vestíbul de la parròquia de Sant Miquel Arcàngel // David Guerrero\nEl rellotge quedarà exposat al vestíbul de la parròquia de Sant Miquel Arcàngel - Autor: GUERRERO, David\nL’explicació de Josep Martínez, farcida d’anècdotes, va acabar amb una gran ovació quan el va activar i el va posar en funcionament. El president de l’associació Amics del Museu, Josep Monfort, també rellotger de professió, va fer un elogi de la feina feta per Martínez, destacant tant el resultat obtingut en la feina de restauració com la dedicació demostrada. “Només un rellotger experimentat com ell ho podia fer”, va remarcar Monfort, destacant també que calia estar jubilat per poder dedicar-li les hores necessàries al projecte.\nEl rellotge a partir d’ara quedarà exposat al vestíbul de l’església, on es podrà veure acompanyat d’uns plafons explicatius.\nViu Molins de Rei (24-09-2014)\nParròquia de Sant Miquel - MOLINS DE REI: Campanes, campaners i tocs\nMOLINS DE REI: Campanes, campaners i tocs\nMARTÍNEZ, JOSEP (MOLINS DE REI) : Inventari de rellotges\n© Viu Molins de Rei (2014)


04 Pel més menuts i menudes hem preparat un seguit de propostes i un acte amb la instal·lació ARTEFACTES PER SOMNIAR + PINÇAR-TE on s’ho\npassaran d’allò més bé.\nTambé, es representarà El REY LEAR, a càrrec de la Cia. Atalaya Teatro amb els texts de William Shakespeare. L’espectacle ha estat el més guardonat en els premis de teatre andalús amb 6 en\ntotal, entre ells Millor Espectacle, direcció o actriu. Així mateix, ha estat l’espectacle que més nominacions ha rebut en els premis MAX del teatre espanyol en 2019.\nUn altre dels espectacles que no us podeu perdre és EL FUTUR , un viatge de dos joves per diferents països europeus a la recerca de la veritat i la llibertat, produït pel Teatre Nacional de\nCatalunya i Teatres en Xarxa.\nCom ja és tradició, el 26 de desembre el Teatre Clavé acollirà el concert de Sant Esteve. Enguany es titula ENTRE FALLA I STRAWINSKY i serà interpretat per Camerata Stravaganza\nen una proposta en què es crearà un diàleg imaginari entre les músiques més conegudes d’ambdós genials compositors.\nAmb LAPÒNIA es finalitzarà la temporada d’hivern. Es tracta d’una comèdia sobre les mentides, les il·lusions i l’educació que rebem de ben petits. L’espectacle està escrit i dirigit per Cristina Clemente i Marc Angelet al més pur estil d’ Un déu salvatge.\nL’Insòlit és un cicle de propostes artístiques que van més enllà d’una oferta teatral i esdevenen experiències sensorials. Es tracta d’una proposta nova, feta a mida, única i efímera ancorada en productes i productors de proximitat, arrelada al territori proper i amb la mirada fixada en creacions artístiques singulars. Una porta oberta a nous sabors, nous relats i noves tendències\nCatalunya. En aquesta ocasió gaudirem de TATTARЯATTAT! de la Cia. Frieda (Bèlgica). Es tracta d’una proposta de teatre de l’objecte, molt visual, que ens sorprèn amb una posada en\nescena neta i agosarada per als més petits. El cicle familiar es completa amb l’obra de teatre MUNT DE MUNTS, l’espectacle de titelles A TAULA! de la Cia. Peus de Porc i les pel·lícules d’animació ERNEST&CELESTINE, CONTES D’HIVERN que manté la bellesa de les il·lustracions originals del contes popular, i LA REVOLTA DELS CONTES, una adaptació del best-seller de Roald Dahl.\nLa plaça de Miquel, Martí i Pol acull de nou la instal·lació artística Artefactes per somniar + Pinçar-te on els nens i nenes podran gaudir-ne i recrear-se amb l’ajuda dels dinamitzadors\nartístics. L’acte, d’accès gratuït, tindrà lloc el dissabte 19 d’octubre a les 18h.\nLa venda d’entrades i abonaments de la programació de tardor del Teatre Clavé s’iniciarà el 9 de setembre tant a les taquilles del Teatre Clavé com al web http://entrades.teatreclave.cat La setmana abans, és a dir, a partir del 2 de setembre, els membres de l’Associació d’Espectadors del Teatre Clavé i del consell de mecenatge comptaran amb un període exclusiu per adquirir i reservar les seves localitats. A banda de les entrades individuals, la programació incorpora l’ABONAMENT 4. En aquest cas, els espectacles inclosos son els següents Rey Lear, El Futur, Concert de Sant Esteve i Lapònia. L’ABONAMENT 4 permet escollir els quatre espectacles per 55€ .Els integrants de l’Associació d’Espectadors poden gaudir de l’abonament per un preu de 44€.\nAixí mateix, per al Cicle familiar es mantenen els paquets EN FAMÍLIA! que permeten la compra de diverses entrades per un mateix espectacle a un preu reduït; així com també els\ndescomptes que ofereixen els comerços adherits a l’Associació de Comerciants Tordera Centre. Tota la informació de preus i descomptes es pot consultar al web http://entrades.teatreclave.cat\nA banda d’oferir descomptes pels socis tant en les entrades com en els abonaments de la programació estable del Teatre Clavé, l’Associació d’Espectadors (AE) participa en l’organització\nd’activitats complementàries amb la intenció d’ampliar la informació al voltant d‘un espectacle en qüestió o bé contribuir en la difusió i la dinamització cultural.\nEn aquest sentit, la propera tardor l’entitat proposa dues sortides a teatres de Barcelona. L’una, per assistir a LA RAMBLA DE LES FLORISTES de Josep Maria de Sagarra que obre\ntemporada al Teatre Nacional de Catalunya (TNC) i l’altra, al Teatre Victòria per gaudir de l’espectacle de màgia NADA ES IMPOSIBLE d’Antonio Díaz, el Mago Pop.


Bosses personalitzades, un autèntic art • La Bolsera New\nBosses personalitzades, un autèntic art\nHome / Bosses personalitzades, un autèntic art\nLa nostra emblemàtica botiga porta des de 1919 atenent a milers de persones. Gràcies a la nostra història i la gran varietat de productes que tenim a la venda, ens hem convertit en una de les botigues d’obligat pas a Barcelona.\nUn del productes més venuts són les bosses. Tenim una gran col·lecció on poder escollir: bosses plàstiques, transparents, de colors, decorades per a regal, encunyades en plàstic, de tela, de cel·lofana, amb tancaments adhesius i, a més, amb l’avantatge que totes es poden convertir en bosses personalitzades.\nPoder personalitzar aquest tipus de producte, juntament amb sobres o targetes, pot convertir-se en un autèntic mitjà publicitari per a qualsevol tipus d’empresa. Un bon disseny, el qual es plasma en una bossa, pot obrir múltiples opcions a les companyies. Inclús pot arribar a ser senya d’identitat. Les movem, viatgen, les reutilitzem i, al final, acabem fixant-nos en elles: són un autèntic canal publicitari.\nBosses personalitzades de tot tipus\nLes bosses personalitzades poden crear, en les diferents companyies, prestigi, reputació, disseny, és a dir, aquest mitjà origina característiques especials que no es poden aconseguir mitjançant altres. Moltes empreses conegudes es decanten per aquest tipus de publicitat per diferenciar campanyes; així, per exemple, una bossa per Nadal i altra diferent en rebaixes.\nEn ocasions, aquest tipus de bosses són un autèntic art. Bosses amb dibuixos d’il·lustradors, amb frases famoses, imitant pells o diferents complements. Tot allò que et puguis imaginar ho pots deixar plasmat en les bosses personalitzades.\nPer això, t’oferim un servei exclusiu i únic per a tu. Explica’ns el disseny que més t’agrada i nosaltres ens encarregarem de plasmar-lo en el tipus de bossa que més s’adapti a allò que tu i la teva empresa necessiteu. Emplena el formulari que trobaràs a la nostra pàgina web i sol·licita’ns la informació que necessitis. També pots demanar-nos pressupost sense cap tipus de compromís i estarem encantats d’ajudar-te. T’esperem a www.labolsera.com.